SHAHGUHNAHSHE 


AHNUHMEAHWINE MUZIENEEGUN. 


OJIBWAG ANWAWAUD AZHEUHNEKENOOTAH- 
BEEGAHDAG. 


Being the Order for Morning and Evening Prayer, the 
S Ss 4 Ly 
Litany, the Holy Communion and the Catechism. 


A few portions, seldom used, are omitted.) 


WINNIPEG: 
ROBT. D. RICHARDSON 
1889. 


KUHKEZHAB KAEZHEAHNUHMEAUNG. 
ANDUHSOOKEZHEGUK. 


Wahmahje ahnuhmeaungin kakezhabahwahgukkin, Makuhda- 
wekoonuhya anegook oogahahvindaunun oonoowh oozhelx ë- 
gunun menik kawahwanahbundungin. Medush ishquauch, 
oonoowh ashquasingin oogahahgindaunun. 


Oosahsahgewejegawenun owh Kesha Muhnedoo 
me ewh kesahdanduhming ; ketemahgedadwin kuhya 
kesahdanduhmoowin, O Kesha Muhnedoo, kahween 
kegahnishkahbundunseen. Psalm li 17. 

Owh Jehovah keKesha-muhnedoomenaun oode- 
bandahnun shahwanjegawenun kuhya ahbwayanin- 
gawenun, ahnuhween goo kenuhwind kemujjedoo- 
dahwung, kah kuhya kegebuhmeetunsemin ewh 
oodinwawin owh Jehovah  keKeshamulhnedoome- 
naun, chegebemoosayung emuh odenahkoonegawe- 
ning anahsahmegahbahweyung kahahtoomoonung. 
Daniel ix. 9, 10. 

Ningahpuhsegwe, kuhya ningahezhahnun noos, 
oo oo dush ningahenah, Noosa, ningemujje-doodah- 
wah owh eshpeming ayaud, kuhya emuh enahsuh- 
meyun, kah dush kayahbe nintaahpeetandahgoozcse, 
ningwis, cheézheyunbun. St. Luke xv. 18, 19. 

Kagoo tebahkoonahkan kebuhmectahgun, O Jeho- 
vah ; kah mahween emuh enahsuhmuhbeyun tahta- 
quuhyukwahdezese ahweyah bamahdezid. Psalm 
cxlii. 2. 

Kishpin ekedooyung, kahween nekekishkunsemin 
mujje-ezhewabezewin, kewahyazhindezoomin, kah 
dush kekekishkunsemin ewh tabwawin; kishpin 
dush wahweendahmung = kemnjje-ezhewabezewene- 
nahnin, ween suh dabwa kuhya quuhyuk-czhewabeze 

chewabenuhmonung kemujje ezhewabezewenenahnin, 
kuhya cheékonuhmoonenung kuhkenuh mujjeézhe- 
wabezewenun. 1 John 1. 8, 9. 


KACHE Sahgeénenuhgoog nekahnesedoog, moozhug 
kechechebebenegoonaun Kesha Muhnedoo 
omuzzeneegun, chewahweendahmung ke- 
mujje - ezhewabezewenenahnin buhyahtuhénukkin ; 
kuhya chekahdosewung anahsuhmid owh mahyah- 
mahwe mushkahwezid Kesha-Muhnedoo eshpeming 
duhzhe koosenaun; Emuh  ahgahsanemowening 
kuhya ketemahganindezoowening, minjenahwayan- 
duhmowening, kuhya bezindahgawening chewah- 
weendahmahgayung ; kaoonjeahbwayanemegooyung 
kemujjeëzhewabezewenenahnin, ween mah mah- 
mahwe keshawahdeze kuhya shahwanjega. Kuhya 
ahno, tebe ahyahwungwan, keche-onesheshing emuh 
ketemahgedaäwening cheézhewahweendahmung ke- - 
mujje-ezhechegawenenahnin anahsuhmeahyaud Ke- 
sha Muhnedoo ; maminduhga dush oo oo kedahezhe- 
chegamin, uhpe mahyahwunjeëdeyungoon, chemah- 
mooyahwahmung owh Kesha Muhnedoo oonje enewh 
shahwandahgoo-zewinun wandenuhmungoon emuh 
ooninjeeng, kuhya wawane chewahwezhanemung, 
kuhya dush kache-oonesheshenig odekedoowin che- 
noondahmung, kuhya dush chenundodahmoowung 
ewh ashe mahnazemahgukkin keyowenahnin kuhya 
dush kechechaugoonahnig. Me dush e-ewh wanje- 
pahgosanemenuhgoog, kenuhwah menik omah an- 
duhnezeyag, cheweedokahweyag peenedaäwening 
kuhya ketemahgetahgoozewening, cheëzheähnuh- 
meähyung ewede pahoonzekaug eshpeming duzzhe 
shahwandahgozewin, 00 oo chéekedooyung ; 


Exhortation. 


Keche-wahweendahmahgawin, kaëkedoowaud kuhkenuh anuh- 
meähjig azhekekenooahmahgoowaud enewh Makuhdaywe- 
koonuhyan, kuhkenuh oojecheengwuhnetuhmoowaud. 


MAHYAHMAHWE mushkahwezeyun kuhya kacheshah 
General waningayun Wayoosemegooyun ; Ninge- 
onfession. Gonishenomin, kuhya ningebuhkatahmin 
kemeekunun, debishkoo mahnishtahneshug wane- 

shingig. Oonzaum moozhug ningenopenuhdahmin 
azhewuhyazhingamahguk kuhya azhenundahwan- 
dahmoomahguk tebenuhwa nindaénahnin. Ninge- 
peegoopedoomin kekeche-guuhyuk kekuhgeguawe- 
nun, kahween ningedoodunsemin enewh kagedoo- 
dahmaungebuneen ; Kuhya dush ningedoodahmin 
enewh kagedoodunsewaungebuneen ; Kah gago 
dush meno-bemahdezewin nekekishkunsemin. Keen 
edush O! Tabaninyayun shahwanemeeshenaum, 
katemahgezeyaung majebemahdezeyaung ; Shahwa- 
nim dush egewh, O! Kesha Muhnedoo, wuhyah- 
weendungig oomujjeëzhewabezewenewaun. Nayaub 
sahgeh egewh uhyaunwanindezoojig ; Nahsaub enewh 
kewahweendahmahgawenun kahwahweendahmah- 
wudwah bamahdezejig oonje owh Christ Jesus 

Tabanemeyummingid. Kuhya enanemeshenaum O ! 

Mahyahmahwe shahwanjegayun Wayoosemegoyun, 

apetanemud kegwis, noongoom kuhya_ kahgenig 

chemenoo-bemahdezegaung, kuhya chepezaune-be- 
mahdezeyaung, cheoonjekechetwahwanlahgwuk ke- 
dezhenekahzoowin. Amen. 

Ewh ahbwayaningawin, kawahweendung Makuhdaywekoonuh- 
ya atuh nebahwid; kayahbe oojecheengwuhnetuhmoowaud 
egewh anuhmeahiig. 

MavHYAHMAHWE mushkahwezid Kesha Muhnedoo, 
Wayoosemegood enewh Tabanemenung 
Jesus Christ, nandahwanemahsig chene- 
bonid maje ezhewabezenejin; ahwahshema dush 
nunduhwanemaud chewabenahmenid oomujjeézhe- 
wabezewenene, chebemahdezened edush ; oogemee- 
naun kushkeiwezewin, kuhya ooge kuhgaunzoomaun 
omakuhdawekoonuhyamun, cheweendahmoowahnid 
odahnishenahbamun, kuhkenuh enewh ahyaunwa- 
nendezoonejin, ewh suh wabenahmahwindwah. omyj- 
jeézhewabezewenene. 

Ween dush odahbwayanemaun kuhkenuh wah- 
weenga uhyaunwanindezoonejin kuhya  wawane 
tuhyabwayandummenejin ewh kachetwahwandah- 
gwudenig oominwahjemowin. 

Umba dush nundodahmahwahdah chemeenenung 


Absolution. 

guuhyuk aunuhwanindezoowin, kuhya chepeneesee- 
nuhmoonung . ooKecheoojechaugwun, cheminwan- 
dung kedezhechegawenenahnin noongoom azheche- 
gayung; cheiihnequuhyukwahdezeyung kaaihkobe- 
mahdezeyung; Uhpe dush keishquahbemahdezeyung, 
cheodittahmung okahgega-moojegezewin, oonje Jesus 

Christ Tabanemenung. 

Egewh dush anuhmeähjig tahekedoowug, Amen oomah kuhya 

wuhyaquahsengin ahnemetahgoozewin. 

Me dush uhpe owh Makuhdawekoonuhya cheoojecheengune- 
tung kuhya enegook cheékedood Tabaninga oodahnuhmeah- 
win kuhya dush anuh meahjig cheékedoowaud oojecheeng- 
wuhnetuhmoowaud oomah kuhya uhpe akedoongin emuh 
ahnuhmedhwening. 

WAYOOSEMEGOOYUN kezhegoong ayahyun, Tahkeche- 
Lord's Ahpeetandahgwud kedezhenekahzoowin ; 
Prayer. Kkedoogemahwewin ;_ tahtuhgwishenoomah- 

gud; azhenundahwandahmun dahdoodaum oomah uh- 

keeng, debishkoo ewede ishpeming ; Meezheshenaum 
noongoom kezheguk ka oonje pemahtezeyaung ; 

Ahbwayanemeeshenaum —kahmujjedoodahgooyunin 

azheahbwayanemungidwah egewh kahmujjedoodah- 

weyungejig. Kagoo ezhewesheshekaunkan kuhg wate- 
banedewining ; Ekooneshenaum atuh mujje-ezhewa- 
bezewening ; Keen mahween kedebandaun oogemah- 
wewin, kunya mushkahwezewin, kuhya dush ewh 
wahwezhanduhmoowin, kahgenig kuhya kahgenig. 
Amen. 
Kuhya dush tahekedoo. 

O Jehovah, pahkennahmahweshenaum nindone- 
nahnin. 

Anuhmeähjig. Kuhya nindonenahnin tahwah- 
bundahewamahgudoon kewahwezhandahmoowin. 

Makuhdawekoonuhya. O Kesha Muhnedoo, wa- 
weeb bemahjeëshenaum. 

Anuhmeähjig. O Jehovah, waweeb peweedookah- 
weshenaum. 

Me dush uphe kuhkenuh chepuhsegwewaud, Makuhdawekoon- 

nuhya dush cheëkedood. 
Tahkechepeshegandahgooze Wayoosemind, kuhya 
Wagwissemind: kuhya Pahnezid Oojechaug. 

Anuhmeahjig. Kahezhewabuk wahyashkud, noon- 
goom azhewabuk, kuhya kahgenig kaneézhewabuk 
kahgegakummmig. Amen. 

Makuhdawekoonuhya. Wahwezhanemik owh Je- 
hovah. 

Anuhmeahjig. Jehovah oodenoozowin tahmenoo 
wahweenjegahdane. 


Oo oo dush tahekedoom gamah tahnuhguhmoom, 
Venite, exultemus Domino. 


Psalm xcv. 


Umba nuhguhmotahwahdah owh Jeovah: anegoo- 
koodadyung mojegezetahwahdah owh mashkahwezid 
Bamahjeéuung. 

Ezhahdah emuh anahsuhmid chemahmooyahwa- 
yung: emuh nuhguhmoowening mezheshuh cheézhe- 
mojegezetahwung. 

Ween mah Jehovah Keche Kesha Muhnedoowe: 
kuhya ahwahshema oogemahwandahgooze dush ween 
kuhkenuh Muhnedoon. 

Emuh oonenjeeng anegookwaug uhkee ootuhkoo- 
naun: kuhya mashkahwezemahgukkin wahjewun 
ween oodebandahnun. 

Ewh keche kechegummee ween odebandaun, oge- 
Gozhetoon mah: kuhya emuh oninjeeng kebeonze- 
kahmahgud e-ewh pahyangwuhkumegaug uhkee. 

Umba shahgushketahwahdah kuhya neseepugge- 
zoodah; chedojecheengwuhnetahwung owh Jehovah 
kahozheénung. 

Ween mah Jehovah Kekesha Muhnedoomenaun 
al.wee: kuhya dush kenuhwind oonejahnesun ashum- 
mahjin kedahwemin, kuhya oomahnishtahneshemun 
kahozheahjin. 

Noongoom kezheguk kishpin wahnoonduhmoo- 
wagwan oodinwawin, kagoo mushkahwahtookagoon 
kedaéwaun: debishkoo kuhgaunjeédeweneng kuhya 
kuhgwatebanedewening ewede bahgwuhdahkummig ; 

Uhpe koosewaug kahkuhgwatebanemewaud kah- 
puggukkanemewaud, kahwahbundahmowaud nin- 
dahnokeewenun. 

Nemeduhnah dushoo kekenonowinun, nengenish- 
kanemaug oogoo kuhya dush ningeékid; Mesuh 
ogowh bamahdezejig bakatahjig emuh odaéwaung, 
kah mah oogekekandussenahwah nemeekunun. 

Mesuh ogowh kahenuggig emuh nenishkahdan- 
duhmowening, chepeendegasigwah emuh nindaun- 
wabewening. 

ahpeshegandahgooze Wayoosemind, kuhya Wag- 
wissemind: kuhya Pahnezid Oojechaug. 

Kahézhewabuk wuhyashkud, noongoom azhewa- 
buk, kuhya kahgenig kaneézhewabuk kahgegakum- 
mig. Amen. 

Me dush uhpe, enewh kechetwah nuhguhmoowenun, debishkoo 
anahkoonegang. Papazhig dush keishquasingin 0000 taheke- 
doom. 

‘Tahpeshegandahgooze Wayoosemind, kuhya Wag- 
wissemind: kuhya Pahnezid Oojechaug ; 

Kahezhewabuk wuhyashkud, noongoom azhewa- 
buk, kuhay kahgenig kaneézhewabuk kahgegakum- 
mig. Amen. 


Me dush uhpe anegook cheihginduhming natumesing keke- 
nooahmahgawin katakekindewening azhebeégahdag. Owh 
dush agindung-tahmenookahbahwe — chetanoondahgoozid. 
Ishquauch edush menuhwah tahahgindaum, gamah tahnuh- 
guhmoom maundah nuhguhmoowin ahduhsookezhegum. 


Te Deum Laudamus. 


KEWAHWEZHANEMEGOO O Kesha Muhnedoo; 
kedabwayanemegvo keen ahweyun owh Jehovah. 

Kuhkenuh akeewejig kedoojecheengwuhnetahgoog: 
Wayoosemegooyun kahgenig bamahdezeyun. 

Kuhkenuh Angenug kepepahgemegoog: kuhya 
kuhkenuh mashkahwezejig eshpeming ayahjig. 

Egewh Chenubug kuhya egewh Senaphug: moon- 
zhug kepepahgemegoog, 

Pahnezeyun, Pahnezeyun, Pahnezeyun: Jehovah 
Kesha Muhnedoo dabanemudwah egewh waquee- 
noojig. 

Keezhikoong kuhya uhkecng mooshkenamahgud: 
kekechepezhegandahgoozewin. 

Kuhkenuh egewh kachetwahwezejig Ahpostléug : 
kewahwezhanemegoog. 

Egewh mano owekahnesindejig aunwahjega-we- 
nenewug : _kewahwezhanemegoog. 

Egewh mano-megahzoopuneeg Martyrug: kewah- 
wezhanemegoog. 

Egewh mano-weedokodahdejig anuhmeahjig me- 
zewakummig uhkeeng ayahjig: ketabwayaneme- 
goog. 

Keen Wayoosemegooyun: mahyahmahwe pezhe- 
gandahgoozeyun. 

Kuhya  odabwayanemahwaun Kache-enandah- 
goozenejin: kuhya puhyazhegoonejin kegwissun. 

Kuhya Pahnezenejin Oojechaugwun : Manoodaé- 
wanejin. 

Keen O! Christ kedoégemahkundaun : pezhegan- 
dahgoozewin. 

Keen suh kahgenig kedogwissemik: owh Wayoo- 
semind. 

Uhpe kahpebemahjetidwah egewh bamahdezejig 
kahween kegesheengandusseen kegaungooqua oome- 
sud, 

Kahbmahmauzhetooyun e-ewh wahsuhgandahgwuk 
neboowin : kegepahkahkoonuhmahwaug e-ewh esh- 
peming duzzhe oogemahwewin kuhkenuh tuhyab- 
wayandungig. 

Kenuhmuhdub emuh ookechenekaung Kesha 
Muhnedoo : emuh oopezhegandahgoozewening owh 
Wayoosemind. 

Nedabwayandahmin, chewepeézhahyun : chepete- 
bahkooneyaung. 

Mesuh dush wanjepahgoosanemegooyun, chewee- 
dookahwudwah kebuhmeetahgunug: kahkishpenuh- 
nudjig keseegwabenuhmun e-ewh kache ahpeetan- 
dahgwuk kemisqueem. 

Enanim suh chetahquahkoonindwah emuh ahyah- 
waud kagegenudjig kenejahnesug : chekahgega-pe- 
zhegandahgoozewaud. 

O! Jehovah bemahjeh kedahnishenahbamug : 
kuhya shahwanim dabanemudjig. 

Tebahkoon : kuhya oombin kahgenig. 

Andussoo-keezhekuk : kewahwezhanemegoo ; 

Kuhya nindoojecheengwuhnetahmin kedezhenc- 
kahzoowin: kahgegakummig. 

O! Jehovah guhnuhwanemeeshenaum : noongoom 
kezheguk chemujje-ezhechegasewaung. 

O! Jehovah shahwanemeeshenaum: — shahwane- 
meeshenaum. 

O! Jehovah, mahnoo enanemeeshenaum chepenee- 
seenuhmahgooyaung e-ewh keshahwanjegawin : ke- 
dahpanemegoo mah. 

Jehovah kegeahpanemin ; kagoo-puggedeneshekan 
chebahnahdezeyaun. 


Gamuh maundah nuhguhmoowin. 
Jubilate Deo. Psalm c. 


O! MoojJEGEZETUHWIK owh Jehovah, kuhkenuh 
akeeweyag: emuh moojegezewening ezhebuhmee- 
tuhwik owh Jehovah, peézhahyook emuh anduzzhe- 
ähyaud chenuhguhmootahwag. 

Dabwayanduhmook owh Jehovah kagate Kesha- 
Muhnedoowid : ween suh kahoozheénung. kahween 
dush ween kenuhwind kegedozheédezoosemin : ween 
suh kedoonejahnesemegoonaun kuhya oomahnish- 
tahneshemun ashummahjin, kedahwemin. 

O! peendegag emuh oodishquaundaming chemah- 
mooyahwahmag, kuhya emah oowegewahming che- 
wahwezhanemag; megwachewanemik kuhya me- 
nooduhzhindahmahwik oodezhenekahzoowin. 

Owh muh Jehovah netuh-shahwanjega, ooshah- 
wanjegawin kahgenig minjemoosenene: kuhya oo- 
tabwawin bemahduddene-menik pahahyahneka-be- 
mahdezing. 

Mahnoo — tahpezhegandahgooze Wayoosemind. 
kuhya Wagwisemind, kuhya Pahnezid Oojechaug. 

Kahezhewabuk wahyashkud, kuhya noongoom 
azhewabuk, kuhya kahgenig kaneézhewabuk kahge- 
gakummig. Amen. 

Tahekedoom ewh dabwayanduhmoowin, Makuhdawekoonuhya 
kuhya Anuhmeahjig mabmahwe tahekedoowug nebowewaud. 


NINDABWAYANDUM ahyaud Kesha Munedoo Way- 
oosemind Mahyahmahwe Mushkahwezid, 
kahoozhetood keezhik kuhya uhkee. 

Kuhya nindabwayandum Jesus Christ ahyaud 
puhyazhegoonejin oogwissun Tabanemenung ; Kah- 
eneneweégood Keche Oojechaugwun ; Kenegeégood 
kegaungooquan Maryun; Kekooduggeégood enewh 
Pontius Pilateun; kuhya kesuhsubgahquahoond 
ahzhedayahtekoong, kenebood, kuhya kepuggedane- 
mind; Keézhaud ahnahmuhkummig ; Nasoogoonah- 
guddenig edush keahbejebaud ; Igshpeming keezhe- 
goong keézhaud ; Nuhmuhduhbe dush emuh ooke- 
chenikaung owh Kesha Muhnedoo Wayoosemind 
Mahyahmahwe-Mushkahwezid ; Medush ewede ka- 
peoonjebaud chepetebahkoonaud bamahdezenejin 
kuhya naboonejin. 

Nindabwayandum ahyaud Pahnezid Oojechaug : 
kuhya ahyahmahguk quuhyuk ahnuhmeähwin ; 
kuhya chewekahnesendewaud anuhmedahjig; chewa- 
benegahdag mujje-ezhewabezewenun : kuhya cheah- 
bejebahmahguk weyouemaun, kuhya kahgega be- 
mahdezewin duhgoomahguk. Amen. 


Creed. 


Me uhpe, oonoowh ahnuhmeähwenun kuhkenuh oojecheeng- 
wuhnetoowaud, netum dush cheékedood owh Makuhdawe- 
koonuhya. 

Ahbakeesh owh Jehovah weejewenag. 

Anuhmedhjig. Kuhya oogahweejewaun enewh 
kejechaugwun. 

Makuhdawekuhnaya. Umba Ahnumeihdah. 

Jehovah, shahwanemeeshenaum, 

Christ, shahwanemeeshenaum. 

Jehovah, shahwanemeeshenaum. 

Me dush uhpe kuhkenuh mahmahwe cheékedoowaud Tabaninga 
oodahnemetahgoogoozewin anegook kekedoowaud. 
WavoosEMEGooven kezhegoong ayahyun ; ‘Tahkeche 

Lord's ahpeetandahgwud kedezhenckahzoow1n ; 
Prayer. kedoogemahwewin dahtuhgweshencomah- 
gud; Azhenundahwandahmen dahdoocaum oomah 

uhkeeng, debishkoo ewede ishpeming ; Meezheshena- 

um noongoom kezheguk ka oonje pemahtezeyaung ; 

Ahbwayanemeeshenaum kahmujjedoodahgooyunin, 

Azheahbwayanemungidwah egewh kahmujjedoodah- 

weyungejig ; Kagoo ezhewesheshekaunkan kuhgwate- 

banedewening ; Ekooneshenaum atuh mujje ezhewa- 
bezewening. Amen. 

Me dush uhpe Makuhdawekoonuhhya nebahwid 00-00 

cheékedood. 

Oh! Jehovah, wahbundahesheenaum keshahwan- 
jegawin. 

Anuhmedhjig. Kuhya meezheshenaum kebemah- 
jeéwawin. 

Makuhdawekoenuhya. Jehovah bemahjeh keche- 
oogemahqua. | 

Anuhmeahjig. Kuhya emuh shahwanjegawening 
ezhebezinduhweshenaum uhpe anuhmeätahgooyunin. 

Makuhdawekoonuhya. Meezh kemakuhdawekoo- 
nuhyamug, menooezhetwahwin. 

Anuhmeahjig. Enanim egewh kahguhgeegenudjig 
kenejahnesug, chebahpenanduhmoowaud. 

Makuhdawekoonuhya. Jehovah bemahjeh kuhke- 
nuh kenejahnesug. 

Anuhmeahjig. Kuhya shahwanim egewh dabane- 
mudjig. 

Makuhdawekoonuhya. Jehovah pezaunesetoon ewh 
uhkee noongoom, kuhya kaähkoobemahdezeyaung. 

Anuhmeahjig. Kah mah ahweyah nemegahzootah- 
mahgoosenaun, keen atuh O! Kesha Muhnedoo. 

Makuhdawekoonuhya. O! Kesha Muhnedoo peene- 
tuhmahweshenaum nindaénahnin peenjenuh. 

Anuhmedahjig. Kuhya kagoo ekoonuhmahweshe- 
kaunkan, kache Peenezid kejechaug. 

Me dush uhpe kaékedoong enewh neswe ahnuhmeahwinun ewh 
Kezhegudooahnuhmedhwin, kuhya ewh Pezaunewawine 
ahnuhmedkwin,kuhyaewh wedookahgoowine-ahnuhmeahwin. 

Pezaunewawine ahnuhmedhwin. 

O! Kesha Muhnedoo keen wanjesing bakahbemah- 
s dezewin, manwanduhmun e-ewh menoowee- 
Second , ; ; 

Collect for jekewaindewin ; keen chekekanemegooyun 
Moming. ‘wanjeduhgoog nenkahgegabemahdezewene- 

nahnin, chebuhmeetahgooyun oonesheshin; kuh- 
nahwanemeshenaum nenuhwind dabussandahgooze- 
yaung wabuhmeetahgunemeyaung menik wahmujje- 
doodahweyungedwah egewh shaunganemeyungejig ; 
neenuhwind edush, apanemooyaung kewedookahga- 
win, chekootunsewaung oomushkahwezewenewah 
egewh shaunganemeyungejig oonje ewh oomushkah- 
wezewin Jesus Christ Tabanemeyummingid. Amen. 


Weedookahgoowine ahnuhmedhwin. 


O! JeHovaH keezhegoong duzzhe Wayoosemegooyun, 
Collect for Mahyahmahwe - mushkahwezeyun, kuhya 
Grace. kahgegakummig Kasha Muhnetooweyun, 
keen menuhwah kahpezheyaung mahjesag maunduh 
keezhegud, guhnuhwanemeeshenaum kayahbe kaäh- 
koo-keezheguk, emah kekeche mushkahwezewining, 
enanemeeshenaum kuhpa kezhik chepungeshense- 
waung emuh muje ezhewabezewening, kuhya 
cheézhahsewaung emuh nahneezahnezewening, e-ewh 
edush menik kaézhechegayaung keen azhenundah- 
wanemeyaung cheézhechegayaung oonje owh Taba- 
nemeyummingid Jesus Christ. Amen. 


mamanah mama 


THE LITANY. 


O Kesha MUHNEDOO Wayoosemegooyun, ewede ish- 
peming ayahyun: shahwanemeeshenaum nenuhwind 
katemahgezeyaung maje-ezhewabezeyaung. 

O Kesha Muhnedoo Wayoosemegooyun, ewede 
ishpeming ayahyun, shahwanemeeshenaum nenuh- 
wind katemahgezeyaung maje-ezhewabezeyaung. 

O Kesha Muhnedoo Wagwissemegooyun, bamah- 
jetidwah akeewejig; shahwanemeeshenaum nenuh- 
wind katemahgezeyaung maje-ezhewabezeyaung. 

O Kesha Muhnedoo Wagwissemegooyun, bamah- 
jetidwah akeewejig; shahwanemeeshenaum nenuhwind 
katemahgezeyaung maje-ezhewabezeyaung. 

O Kesha Muhnedoo, Pahnezeyun Wajechaug oowe- 
yun, Wayoosemind kuhya Wagwesemind wanjeeyun: 

shahwanemeeshenaum nenuhwind katemahgezeyaung 
maje-ezhewabezeyaung. 

O Kesha Muhnedoo Pahnezeyun Wajechaugoowe- 
yun, Wayoosemind kuhya Wagwesemind wanieeyun; 
shahwanemeeshenaum nenuhwind katemahgezeyaung 
maje-ezhewabezeyaung. 

O Pahnezeyun, Shawandahgoozeyun, kuhya- Pa- 
zhegandahgoozeyun, Naswahdezeyun kuhya Puhya- 
zhegooyun Kasha Muhnedooweyun: shahwanemee- 
shenaum nenuhwind katemahgezeyaung maje-ezhe- 
wabezeyaung. . 

O Pahnezeyun, Shawandahgoozeyun, kuhya Pazh- 
egandahgoozeyun, Naswahdezeyun kuhya Pahyazhe- 
gooyun Kasha Muhnedooweyun, shahwanemeeshe- 
naum nenuhwind katemahgezeyaung maje-ezhe- 
wabezeyaung. 

Kagoo meguanduhmooweshekaunkan, O Jehovah, 
kahmujjedoodahgooyunin kuhya kahmujjedoodook- 
wah nekatanooseminnahbuneeg; kagoo kuhya ah- 
zhetahwaheshekaunkan nemujjeézhewabezewene- 
nahnin; Mahnoo goo bemahjeeshenaum waneshe- 
sheyun Tabaningayun, bemahjeh kenejahnesug 
kahkishpenuhnudjig ewh kache-ahpeetandahgwuk 
kemeesqueem ; kagoo nishkanemeeshekaunkan ah- 
pena kahgenig ; 

Waneshesheyun Tabaningayun Metahgwanemoo- 
weshenaum. 

Kuhkenuh enewh nuhnezahnezewenun kuhya 
wesuhganduhmoowenun ewh mujje-ezhewabezewin 
kuhya enewh oowuhyazhingawenun kuhya oowe- 
koojeéwawenun owh Mujje Muhnedoo, kuhya dush 
egoo kenishkahdezewin, kuhya kahgega koodugge- 
toowin, 

Waneshesheyun Tabaningayun ekoonemooweslie- 
naum. 

Kuhkenuh  kuhkeepeengwadadwin, kechetwah- 
wanedezoowin, muhmequahzoowin, ahnuhmedkah- 
zoowin, keshahwanjegawin, sheenganingawin kuhya 
mujje enaningawin, 

Waneshesheyun Tabaningayun ekoonemooweshe- 
naum. 

Kuhkenuh peshegwahdezewin, kuhya kuhkenuh 
kagwahnesuggandahgwuk  mujje - ezhewabezewin, 
kuhya kuhkenuh oowahyazhengashkewenun maun- 
dah uhkee maundah weyaus kuhya owh Mujje- 
Muhnedoo, 

Waneshesheyun Tabaningayun metahgwanemoo- 
weeshenaum. 

Kuhkenuh wahwahsuhmoowenun, kuhya nash- 
kahjekezhegukkin, mujje enahpenawinun kuhya 
kuhkenuh ahnooj ahkoosewin, pukkuddawin, mee- 
gahdewin, nesedewin kuhya chuhyesekah neboowin, 

Waneshesheyun Tabaningayun metahgwanemoo- 
weeshenaum. 

Wanesheshinsenoogin kuhgequawenun, pukkaé- 
dewin, mushkahwedadédezoowin, bahpenuhduhming 
kedekedoowin kuhya kekuhgequawin, 

Waneshesheyun Tabaningayun bemahjeéshenaum. 

Kache mahmahkahdandahgwuk kedenenewewin 
kuhya kenegewin oonje ; kekewoonahje-kishkezhe- 
gahzoowin kebaptizemegoowin, kekeéquishemoowin, 
kuhya kekuhgwatebanemegoowin oonje, 

Waneshesheyun Tabaningayun bemahjeéshenaum. 

Kewesuhganduhmoowin kuhya ' kemesqueeme 
dabwazoowin oonje; kedahzhedayahtegoom kuhya 
kekooduggetoowin oonje; kache-ahpeetandahgwuk 
keneboowin kuhya kepuggedanemegoowin oenje; 
kedahbejebahwin kuhya kedoombishkahwin oonje; 
kuhya kepetuhgwishing Keche Oojechaug, 

Waneshesheyun Tabaningayun bemahjeéshenaum. 

Uhpe katemahgezeyaungin; kuhya kachetwah 
wezeyaungin; uhpe dush oojejesag neneboowene- 
nahnin, kuhya tebahkoonewa kezheguk. 

Waneshesheyun Tabaningayun bemahjeéshenaum. 

Nenuhwind maje-ezhewabezeyaung kenundoo- 
dahmahgoo chebezindahweyaung, O ‘Tabaninga 
Kasha Muhnedooweyun; kuhya dush cheminwan- 
dahmun chetebahkoonahmun kuhya cheguhnuhwan- 
duhmun ewh pahnuk keduhnuhmeahwin emuh quuh- 
yuk-meekunaung ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheguhnuhwanemud kuhya 
chemushkahwezeiid kebuhmeetahgun ninkeche-oo- 
gemahguamenaun VICTORIA azhenekahzood guuhyuk 
cheähnuhmeätook emuh menoo-ezhewabezewening 
kuhya peenahdezewening ; 

Kenundoodahmahgoo chebezindahweyaung Wane- 
shesheyun Tabaningayun. 

Ewh dush nuh cheminwanduhmun chekekenooah- 
mahwud ooda e-ewh chedabwayanemik, chekoosik, 
chesahgeïk, kuhya moonzhug cheähpanemik kuhya 
chimekindung kekecheënandahgoozewin kuhya ke- 
pezhegandahgoozewin ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwandahmun cheguhnuhwanemud, kuhya 
cheënanemud chemahmahzheäud kuhkenuh enewh 
mahgahnegoojin ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheshahwanemud kuhya 
cheguhnahwanemud kuhkenuh kecheoogemahqua 
oodenahwamahgunun maminduhga saseekezenejin 
oogwissun ALBERT EDWARD azhenekahzoonejin kuhya 
owedegamahgunun. 

Kenundoodahmahgoo chebezinduhweyaung, Wane- 
shesheyun Tabaningayun. 

Cheminwanduhmun chemcenudwab kuhkenuh 
Keche Makuhdawekoonuhyag kuhya Makuhdawe- 
koonuhyag e-ewh guuhyuk nebwahkahwin, kuhya 
chenesetootuhmoowaud kedekedoowin; Ewh dush 
nuh emuh ookuhgequawenewaung kuhya oodezhe- 
wabezewenewaung chewahbunduhewawaud azhesing 
kedekedoowin, 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun chemeenudwah egewh ka- 
chekahkekedoojig Oogemaug, kuhya kuhkenuh 
kachetwahwandahgoozejig oogemaug ewh shah- 
wanjegawene wedookahgawin, nebwahkahwin, kuhya 
nesettootahgawin ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheshahwanemudwah kuhya 
cheguhnuhwanemudwah egewh Tabahkoonegajig, 
chemeenudwah shahwanjegawene weedookahgawin 
cheGonjemenoo-tebahkoonegawaud kuhya cheminje- 
manduhmoowaud ewh tabwawin ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheshahwanemudwah kuhya 
cheguhnuhwanemudwah kuhkenuh kenejahnesug. 

Kenundoodahmahgoo chebezindahweyaung, Wane- 
shesheyun ‘Tabaningayun. 

Cheminwanduhmun chemeenudwah — kuhkenuh 
ahnooj azheweenzoojig bamahdezejig ewh minwa- 
nindewin, menodweejewaéndewin kuhya pezaun- 
anindewin, 

Kenundoodahmahgoo chebezindahweyaung, Wane- 
shesheyun ‘Tabaningayun. 

Cheminwanduhmun cheézhesittahweyaung nin- 
daénahnin chesahgeégooyun, kuhya chekoosegoo- 
yun, kuhya wawane chemekinduhmaung kekuhgee- 
quawenun, 

Kenundoodahmahgoo chebezindahweyaung, Wane- 
shesheyun Tabaningayun. 

Ewh dush nuh cheminwanduhmun chemeenudwah 
kuhkenuh kenejahnesug, nahwuj nebewah keshah- 
wanjegawene weedookahgawin, wawane chebezinduh- 
moowaud kuhya chesahgetoowaud ewh kedekedoo- 
win, kuhya chebahteeénuddenig Oochechaugoong 
wanzekaugin menoo-ezhewabezewenun, 

Kenundoodahmahgoo chebezindahweyaung, Wane- 
shesheyun Tabaningayun. 

-Cheminwanduhmun — cheézhesuhgahbegenudwah 
emuh dabwawening kuhkenuh egewh kahbuhkatahijig, 
kuhya kuhkenuh egewh kahwuhyazlteminjig, 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun chemeenudwah mushkahweze- 
win egewh nahbahwejig, chemenoodatidwah kuhya 

cheweedookahwudwah egewh  shuhyahgodaijig, 
cheoombishkahbenudwah egewh kahpungeshingig ; 
kuhya cheahpeche ahpuggejenahzhahwud owh Satan 
chetahkookahnungid ; 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmyn cheweedookahwudwah kuhya 
chemenoodaiidwah kuhkenuh egewh nahnezahneze- 
wening, ahnemezewening gamuh ketemahgezewening 
ayahjig. 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheguhnuhwanemudwah kuh- 
kenuh egewh uhkeeng babahmahdezejig gamuh 
nebeeng, kuhkenuh nahgedhwahzoojig equawug, kuh- 
kenuh ahyahkoosejig, kuhya washkebemahdezejig 
ahbenoojeyug ; kuhya dush cheketemahganemudwah 
kuhya cheshahwanemudwah kuhkenuh kabahquahe- 
gahzoojig kuhya takooninjig. 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheguhnuhwanemudwah kuh- 
kenuh kahwezejig ahbenoojeyug kuhya shahgahwe- 
jig, kuhya kuhkenuh egewh katemahgezejig kuhya 
Maje-doodahwindjig. 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun cheshahwanemudwah kuh- 
kenuh bamahdezejig ; 

Kenundoodahmahgoo chebezindahweyaung, Wane- 

shesheyun Tabaningayun. 
. Chemninwanduhmun cheahbwayanemudwah egewh 
shaunganemeyungejig, majedoodahweyungejig kuh- 
ya kakenuhwishke-bahtahmeyungejig, kuhya che- 
quakenuhmahwudwah oodaéwaun, 

Kenundoodahmahgoo chebezindahweyaung, Wane- 
shesheyun Tabaningayun. 

Cheminwanduhmun chemeezheyaung kuhya che- 
guhnuhwandahmooweyaung weahbuhjetooyaung kuh- 
kenuh uhkeeng wanjegingin uhpe dush kedebish- 
koosag chetameejeyaung, 

Kenundoodahmahgoo chebezindahweyaung, Wane- 
shesheyun 'Tabaningayun. 

Cheminwanduhmun chemeezheyaung guuhyuk 
annuhwanindezoowin, chewabenuhmahweyaung kuh 
kenuh nemujje-ezhewabezewinenahnin, nemahmau- 
zhewewenenahnin, kuhya nekuhkebahdezewenenah- 
nin; chepenesenuhmuhweyaung ewh weedookah- 
gawin keche Oojechaugoong pahoonzekahmahguk 
cheoonjeézhesittooyaung ninbemahdezewenenahnin 
nahsob-akedoomahguk kachetwahwandahgwuk kede- 
kedoowin. | 

Kenundoodahmahgoo chebezindahweyaung, Wane- 
shesheyun Tabaningayun. 

Keen Kesha Muhnedoo Wagwissemik : kenundoo- 
dahmahgoo chebezindahweyaung. 

Keen Kesha Muhnedoo Wagwissemik : kenundoo- 
dahmahgoo chebezindahweyaung. 

Keen Kesha Muhnedoo oomahnishtahnesheense- 
mun ahyahweyun, akoonuhmun oomah uhkeeng 
mujje-ezhewabezewinun ; 

Meezheshenaum kepezaunezewin. 

Keen Kesha Muhnedoo oomahnishtahnisheense- 
mun ahyahweyun, akoonuhmun oomah  uhkeeng 
mujje-ezhewabezewinun. 

Shahwanemeeshenaum. 

O Christ, bezindahweshenaum. 

O Christ, bezindahweshenaum. 

Jehovah shahwanemeeshenaum. 

Jehovah shahwanemeeshenaum. 

Christ shahwanemeeshenaum. 

Christ shahwanemeeshenaum. 

Jehovah shahwanemeeshenaum. 

Jehovah shahwanemeeshenaum. 

Me dush uhpe owh Makadawekoonuhya kuhya egewh anuh- 
meähjig mahmahwe tahekedoowug. 
WAYOOSEMEGOOYUN kezhegoong ayahyun, Tahkeche- 

Lord's ahpeetandahgwud kedezhenekahzoowin ; 

Prayer. kedoogemahwewin dahtuligwishenoomah- 
gud; Azhenundahwandahmun dahdoodaum oomah 
uhkeeng, debishkoo ewede ishpeming ; Meezheshe- 

naum noongoom kezheguk ka oonje pemahtezeyaung ; 
Ahbwayanemeeshenaum kahmujjedoodahgooyunin, 
Azheihbwayanemungidwah egewh kahmujjedoodah- 
weyungejig; Kagoo ezhewesheshekaunkan kuhgwate- 
banedewening ; Ekooneshenaum atuh mujje ezhewa- 
bezewening. Amen. 

Makuhdawekoonuhya. O Jehovah, kagoo doodah- 
weshekaunkan debishkoo azhesing nemujjeézhewa- 
bezewenahnin. 

Anuhmedhjig. Kagoo kunya ezhetebahahmahwe- 
shekaunkan ashenuk nekukkebahdezewenenahnin. 

Umba ahnuhméahdah. 

O Kesha Muhnedoo Shawanjegayun Wayooseme- 
gooyun, shaunganduhsewun enewh ketemahgedaa- 
wenun kuhya oopahgoosanduhmoowenewah egewh 
manjenahwazejig, Mahnoo goo keshahwanjegawe- 
ning oonje wedookahweshenaum azheähnuhmeätah- 
goyun uhpe wajahnemezeyaungin kuhya alnemeze- 
yaungin; kuhya emuh keshahwanjegawening -be- 
zinduhweshenaum kuhya metahgwanemooweeshe- 
naum menik owh Mujje-Muhnedoo gamuh enenewug 
wahmujjedoodahweyungidwah gamuh wahwuhya- 
zheyungidwah; nenuhwind wabuhmeetahguneme- 
yaung, ningoodenoo chedoodahgoosewaung ahpena 
chemegwachewanemegooyun emuh pahnuk keduh- 
nuhmedhwining ; oonje owh Tabanemeyummingid 
Jesus Christ. 

O Jehovah, puhsegwen, wedookahweshenaum, 
kuhya bemahjeéshenaum kedezhenekahzoowin oonje. 

O Kesha Muhnedoo, ningenoondahmin netuhwug- 
gahnahning, kuhya nooseminnahbuneeg ningewah- 
weendahmahgoonahnig enewh mahmaundah-ahnoo- 
kewenun kahezhechegayun uhpe kahbemahdezewaud 
kuhya kuhyet chebwah gondahdezewaud. 

O Jehovah, puhsegwen, wedookahweshenaum, 
kuhya bemahjeéshenaum kekeche-enandahgoozewin 
oonje. 

Mahnoo _tahpeshegandahgooze Wayoosemind, 
kuhya Wagwissemind: kuhya owh Kache Peenezid 
Oojechaug. 

Anuhmeahjig. Kahézhewabuk wahyashkud, kuh- 
ya noongoom azhewabuk, kuhya kahgenig kaneézhe- 
wabuk: kahgegakummig.—Amen. 

Egewh shaunganemeyungejig oonje guhnuhwa- 
nemeshenaum, O Christ. Bo 

Ketemahgahbundun nekooduggezewenenahnin. 

Emuh shahwanjegawening nahnahgahdahwahbun- 
dun neketemahgezewenenahnin. 

Emuh keshahwanjegawining wabenuhmou kenejah- 
nesug ewh oomujje-ezhechegawinewah. 

Menoo-bezinduhmahweshenaum ninduhnuhmedh- 
wenenahnin. 

O Wagwissemik owh. David, shahwanemeeshe- 
naum. 

Noongoom kuhya goo kahgenig bezinduhweshe- 
naum, O Christ. 

Emuh keshahwanjegawening bezindahweshenaum 
O Christ ; Emuh keshahwanjegawing bezinduhweshe- 
naum O Christ Tabaningayun. 

Makuhdawekoonuhya. O Tabaninga wahbundah- 
eshenaum ewh keshahwanjegawin. 

Anuhmedahjig. Azheadhpanemegooyun. 

Umba ahnuhmedhdah. 
EMUH ahgahsanemoowening kedezhepahgoosaneme- 
goo O Wayoosemegooyun, cheketemahgahbunduh- 
mun nenuhneepenezewenenahnin ; kuhya dush che- 
6onjepeshegandahgwuk kedezhenekahzoowin ekoo- 
nahmooweshenaum kuhkenuh oonoo ahnemezewenun 
nenuhwind mujje-ezhewabezewening kahoondenah- 
mahzooyaung ; kuhya dush enanemeeshenaum mag- 
wah kooduggezeyaung ahpeecheweyaung cheähpa- 
nemooyaung keshahwanjegawin, kahgenig emuh 
meno-ezhewabezewening kuhya peenahdezewening 
cheézhebuhmeetahgooyun, cheodnjekechetwahwane- 
megooyun oonje owh puhyazhegood ganoodahmoo- 
weyummingid Jesus Christ. Amen. 


Oodahnuhmedhwin owh St. ‘Chrysosthom. 


MAHYAHMAHWE mushkahwezeyun Kesha Muhnedoo 
keen mahzheyaung noongoom keshkahwanjegawene 

weedookahgawin, enanemeyaung chemahoonjeihnuh- 
meätahgooyun, keweendahmahga dush neezh gamuh 
neswe mahyahwunjeédewahjin emuh kedezhene- 
kahzoowening chemeenudwah azhenundoodahmook- 
wah; Mahnoo suh noongoom meezh Oh! Jehovah 
azhe-pahgoosanemikwah kuhya azheahnuhmeatook- 
wah, kebuhmeetahgunug, chemeezheyaung oomah 
uhkeeng, nebwahkahwin chedonjekekanduhmaung 
kedabwawin, ketuhgweshenoomahguk bakahnuk 
uhkee kahgega-bemahdezewin. _Amen. 

2 Corinthians, xiii, 14. 
OOSHAHWANJEGAWIN suh owh Tabanemenung Jesus 
Christ, kuhya ewh oosahgeé wawin owh Kesha Muh- 
nedoo,. kuhya ewh ooweejekewaindewin pahnezid 
Oojechaug kahgenig kegahweejewegoonaun. Amen. 

OONAHGOOSHE AHNUHMEAHWIN, 


Wahmahjeahnuhmedungin wanahgooshingin, Makuhdawekoo- 
nuhya anegook oogahahgindaunun oonoowh oozhebeégunun 
menik kawahwanahbundungin. Medush ishquauch, oonoowh 
ashquasingin oogahahgindaunun. 


Uhpe owh maje-ezhewabezid wuhyabenungin ewh 
mujje-ezhewabezewin kahezhechegad, doodung dush 
ewh ayenahkoonegang kuhya ewh wanesheshing, 
ogahbemahjeadun enewh ojechaugwun. Ezekiel xviii. 
27. 
Pegoobetook kedaéwaun, kah dush ween enewh 
kedahgwewenewaun, kuhya quaketuhwik owh Je- 
hovah. keKesha-muhnedoomewah : wecn mah netuh- 
shahwanjega kuhya ketemahganjega, zebiskahje-ke- 
dahzo, kuhya kecheshahwanjega kuhya aunuhwa- 
nindezo oonje ewh mujjedoodahgawin. ` Joel ii. 13. 

O Jehovah, mahnoo puhzhunzhaoshin, emuh atuh 
ketebahkoonegawining ; kahween emuh kenishkah- 
dezewining. koonemah kedahgebahnahjew. Jeremiah 
x. 24. Psalm vi. 1. 

Aunuhwanindezooyook ; zhuhyeegwah mah ish- 
peming duhzhe oogemahwewin pashoo beahyahmah- 
gud. St. Matthew iii. 2. KA 

Ningahpuhsegwe, kuhya ningahezhahnun noos, 00 
oo dush ningahenah, Noosa, ningemujjé-doodahwah 
owh ishpeming ayaud, kuhya emuh enahsuhmeyun, 
kah dush kayahbe nintaahpeetandahgoozese, ningwis, 
cheézheyunbun. St. Luke xv. 18, 19. 


Kacue Sahgeénenuhgoog nekahnesedoog, moozhug 
kechechebebenegoonaun Kesha Muhnedoo 
omuzzeneégun, chewahweendahmung ke- 
mujje-ezhewabezewenenahnin buhyahtuhénukkin ; 
kuhya chekahdosewung anahsuhmid owh mahyah- 
mahwe mushkahwezid Kesha-Muhnedoo_ eshpeming 


Exhortation. 

duhzhe koosenaun; Emuh ahgahsanemowening 
kuhya ketemahganindezoowening, minjenahwayan- 
duhmowening, kuhya bezindahgawening chewah- 
weendahmahgayung; kaoonjeahbwayanemegooyung 
kemujjeézhewabezewenenahnin, ween mah mah- 
mahwee keshawahdeze kuhya shahwanjega. Kuhya 
ahno, tebe ahyahwungwan, keche-onesheshing emuh 
ketemahgedaiwening cheézhewahweendahmung ke- 
mujje-ezhechegawenenahin anahsuhmeahyaud Ke- 
sha Muhnedoo ; maminduhga dush oo oo kedahezhe- 
chegamin, uhpe mahyahwunjeédeyungoon, chemah- 
mooyahwahmung owh Kesha Muhnedoo oonje enewh 
shahwandahgoozewinun wandenuhmungoon emuh 
ooninjeeng, kuhya wawane chewahwezhanemung, 
kuhya dush kache-oonesheshenig odekedoowin che- 
noondahmung, kuhya dush chenundodahmoowung 
ewh ashe mahnazemahgukkin keyowenahnin kuhya 
dush kechechaugoonahnig. Me dush e-ewh wanje- 
pahgosanemenuhgoog, kenuhwah menik omah anduh- 
nezeyag, cheweedokahweyag peenedadwening kuhya 
ketemahgetahgoozewening, cheézhedhnuhmeahyung 
ewede pahoonzekaug ishpeming duhzhe shahwandah- 
gozewin, 00 00 chéekedooyung ; 
Keche-wahweendahmahgawin, kaékedoowaud kuhkenuh anuh- 
meähjig azhekekenooahmahgoowaudl enewh Makuhdaywekoo- 
nuhyan, kuhkenuh oojecheengwuhnetuhmoowaud. ` 
MAHYAHMAHWE mushkahwezeyun kuhya kacheshah- 
General Waningayun Wayoosemegooyun; Ninge- 
Confession. G6onishenomin, kuhya ningebuhkatahmin 
kemeekunun, debishkoo mahnishtahneshug wane- 
shingig. Oonzaum moozhug ningenopenuhdahmin 
azhewuhyazhingamahguk kuhya azhenundahwan- 
dahmoomahguk tebenuhwa nindaénahwin. Ningepee- 
goopedoomin kekeche-quuhyuk kekuhgequawenun, 
kahween ningedoodunsemin enewh kagedoodah- 
maungebuneen ; Kuhya dush ningedoodahmin enewh 
kagedoodunsewaungebuneen ; Kah gago dush meno- 
bemahdezewin nekekishkunsemin. Keen edush O! 
‘Tabaninyayun shahwanemeeshenaum, katemahge- 
zeyaung majebemahdezeyaung; Shahwanim dush 

egewh, O! Kesha Muhnedoo, wuhyahweendungig 
oomujjeézhewabezewenewaun. Nayaub sahgeh egewh 
uhyaunwanindezoojig ; Nahsaub enewh kewahween- 
dahmahgawenun kahwahweendahwudwah bamah- 
dezejig oonje owh Christ Jesus Tabanemeyummingid. 
Kuhya enanemeshenaum O! Mahyahmahwe shah- 
wanjegayun Wayoosemegoyun, apetanemud kegwis, 
noongoom kuhya kahgenig chemenoo-bemahdeze- 
yaung, kuhya chepezaune-bemahdezeyaung, che- 
Gonjekechetwahwandahgwuk kedezhenekahzoowin. 
men. 


Ewh ahbwayaningawin, kawahweendung Makuhdaywekoo- 
nuhya atuh nebahwid; kayahbe oojecheengwuhnetuhmoo- 
waud egewh anuhmeahjig. 


MAHYAHMAHWE mushkahwezid Kesha Muhnedoo, 
Wayoosemegood enewh Tabanemenung Jesus Christ, 
nandahwanemahsig chenebonid maje ezhe- 
wabezenejin ; ahwalshema dush nunduh- 
wanemaud chewabenahmenid oomujjeézhewabeze- 
wenene, chebemahdezenid edush; oogemeenaun 
kushkeAwezewin, kuhya ooge kuhgaunzoomaun 
omakuhdawekoonuhyamun, cheweendahmoowahnid" 
odahnishenahbamun, kuhkenuh enewh ahyaunwa- 
nendezoonejin, ewh suh wabenahmahwindwah omuj- 
jeézhewabezewenene. 

Ween dush odahbwayanemaun kuhkenuh wah- 
weenga uhyaunwanindezoonejin kuhya wawane 
tuhyabwayandummenejin ewh kachetwahwandah- 
gwudenig oominwahjemowin. 

Umba dush nundodahmahwahdah chemeenenung 
quuhyuk aunuhwanindezoowin, kuhya chepeneesee- 
nuhmoonung ooKecheoojechaugwun, cheminwan- 
dungkedezhechegawenenahnin noongoom azheche- 
gayung ; chetihnequuhyukwahdezeyung kaahkobe- 
mahdezeyung ; Uhpe dush keishquahbemahdezeyung, 
cheodittahmung okahgega-moojegezewin, oonje Jesus 
Christ Tabanemenung. 

Egewh dush anuhmedhjig tahekedoowug, Amen oomah kuhya 
wuhyaquahsingin ahnemetahgoozewin. 


Absolution. 

Me dush uhpe owh Makuhdawekoonuhya cheoojecheengune- 
tung kuhya enegook cheékedood Tabaninga oodahnuhmeah- 
win kuhya dush anuh meahjig cheékedoowaud oojecheeng- 
wuhnetuhmoowaud oomah kuhya uhpe akedoongin emuh 
ahnuhmethwening. 


WAYOooSEMEGOOYUN kezhegoong ayahyun ; Tahkeche- 
Lord's. Ahpeetandahgwud kedezhenekahzoowin ; 
Prayer. kedoogemahwewin tahtuhgwishenoomah- 

gud; azhenundahwandahmun dahdoodaum oomah 

uhkeeng, debishkoo ewede ishpeming ; Meezheshe- 
naum noongoom kezheguk ka oonje pemahtezeyaung; 

Ahbwayanemeeshenaum  kahmujjedoodahgooyunin 

azheihbwayanemungidwah egewh kahmujjedoodah- 

weyungejig. Kagoo ezhewesheshekaunkan kuhgwate- 
banedewining ; Ekooneshenaum atuh mujje-ezhewa- 
bezewening ; Keen mahween kedebandaun oogemah- 
wewin, kuhya mushkahwezewin, kuhya dush ewh 
wahwezhanduhmoowin, kahgenig kuhya kahgenig. 
Amen. 
Kuhya dush tahekedoo. 


O Jehovah, pahkennahmahweshenaum nindone- 
nahin. 

Anuhmeahjig. Kuhya nindonenahnin tahwahbun- 
dahewamahgudoon kewahwezhandahmoowin. 

Makuhdawekoonuhya. O Kesha Muhnedoo, wa- 
weeb bemahjeéshenaum. 

Anuhmeahjig. O Jehovah, waweeb peweedookah 
weshenaum. 


Me dush uhpe kuhkenuh chepuhsegwewaud, Makuhdawekoon- 
nuhya dush cheékedood. 


Tahkechepeshegandahgooze Wayoosemind kuhya 
Wagwissemind : kuhya Pahnezid Oojechaug. 

Anuhmeahjig. Kahezhewabuk wahyashkud, noon- 
goom azhewabuk, kuhya kahgenig kaneézhewabuk 
kahgegakummig. Amen. 

Makuhdawekoonuhya. Wahwezhanemik owh 
Jehovah. 

Anuhmeahjig. Jehovah oodenoozowin tahmenoo- 
wahweenjegahdane. 

Me dush uhpe cheahginduhming gamah chenuhguhmoong 
enewh kechetwah nuhguhmoowenun, debishkog enahkoone- 
gang. Menuhwah dush pazhig kekenooahmahgawin katake- 
kendewening wandenegahdag; Me dush uhpe maundah 
kechetwah nuhguhmoowin Magnificat, kuhya owh shawan- 
dahgoozid kegaungoogua Mary oonuhguhmoowin, azhene- 

ahdah. 


Magnificat. St. Luke i. 46. 


NINJECHAUG oowahwezhanemaun enewh Jehovahun: 
Kuhya ninda oogemoojegezetahgoon Kesha-Muhne- 
doo Kahbemahjeid. 

Oogegahnuhwahbuhmaun suh enewh dabussandah- 
goozenejin oobuhmeetahgun-equamun ; 

Benuh, noongoom kuhya kahgenig kuhenuh aneäh- 
nekabemahdezejig shahwanddahgooze ningahegoog. 

Owh muh mashkahwezid ningedoodaug keche-uh- 
yeéen, kuhya kechetwahwandahgwudene oodezhe- 
nekahzoowin. 

Kuhya ooshahwanjegawin odoodissegoonahwah 
egewh quasahjig kahgenig uhpena kahgenig. 

Oogewahbundahewan oomushkahwenekawin ; 
oogesuhswa-nahzhahwaun enewh manahdanemoone- 
jin emuh ananduhmoomahgudenig oodaéwaun. 

Oonuhmuhduhbewenening oogedonjeneswabenaun 
enewh mashkahwezenejin, kuhya dush oogedombe- 
naun enewh katemahganemoonejin. 

Oogetabesinnedun enewh pakuddanejin enewh 
wanesheshingin, kuhya dush kachetwahwezenejin 
pezheshig oogesahgeje-nahzhahwaun. 

Ween mequandung ooshahwanjegawin, oogewee- 
dookahwaun oobuhmeetahgunun Israelun : Kahezhe- 
wahweenduhmoowaud koosenahnin Abraham kuhya 
oonejahnesun kahgenig. 

Tahpeshegandahgooze Wayoosemind kuhya Wag- 
wesemind kuhya kache Pahnezid Oojechaug. | 

Kahpeézhewabuk wahyashkud ,Kthy& ‘fiobhgoom 
azhewabuk kuhya kahgenig kaneézhewabuk kahgega- 
kummig. Amen. 


Me dush uhpe cheahginduhming mengbwah pazhik kekenooäh- 
mahgawin ooshke kekendewening wandenegahdag keisli- 

guahahginduhming dush, Nunc dimittis, Simeon oonahguh- 
moowin cheékedoong. 


Nunc dimittis. Luke ii. 29. 


JeHovAH noongoom kepuggedenah kebuhmeetahgun 
chemahjaud emuh pezaunewawening, debishkoo 
kahekedooyun. 

Neeshkinzhegoong muh ningeoonjewahbundaun 
ewh kebemahjeéwawin, e-ewh kahwahwazhesittoo- 
yun, emuh anahsuhmingwawaud kuhkenuh bamah- 
dezejig. 

Ewh wahsayahzewin chewahsashkahgoowaud egewh 
mayug-ahnishenahbag kuhya oopeshegandahgooze- 
wenewah kedahnishenahbamug Israel. 

Mahnoo tahpeshegandahgooze Wayoosemind kuhya 
Wagwissemind, kuhya owh Pahnezid Oojechaug. 

Kahézhewabuk wahyashkud, kuhya noongoom 
azhewabuk, kuhya kahgenig kaneézhewabuk kahge- 
gakummig. Amen. 


Tahekedoom ewh dabwayanduhmoowin, Makuhdaywekoonuhya 
kuhya Anuhmeahjig mahmahwe tehekedoowug nebowewaud. 


NINDABWAYANDUM ahyaud Kesha Munedoo Way- 
oosemind Mahyahmahwe’ Mushkahwezid, 
kahoozhetood keezhik kuhya uhkee. 

Kuhya nindabwayandum Jesus Christ ahyaud 
puhyazhegoonejin oogwissun Tabanemenung ; Kah- 
eneneweégood Keche Oojechaugwun ; Kenegeégood 
kegaungooquan Maryun ; Kekooduggeégood enewh 
Pontius Pilateun; kuhya kesuhsuhgahquahoond 
ahzhedayahtekoong, kenebood, kuhya kepuggedane- 
mind; Keézhaud ahnahmuhkummig ; Nasoogoonah- 
guddenig edush keähbejebaud; Ishpeming keezhe- 
goong keézhaud ; Nuhmuhduhbe: dush emuh ooke- 
chenikaung owh Kesha Muhnedoo Wayoosemind 
Mahyahmahwe;Mushkahwezid ; Medush ewede ka- 
peounjebaud chepetebahkoonaud bamahdezenejin 
kuhya naboonejin. 

Nindabwayandum, ahyaud Pahnezid Oojechaug ; 
kuhya ahyahmahgek quuhyuk  ahnuhmedhwin ; 
kuhya chewekahnesehdewaud anuhmeähjig; chewa- 


Creed. 

benegahdag mujje-ezhewabezewenun ; kuhya cheäh- 

bejebahmahguk weyouemaun, kuhya kahgega . be- 

mahdezewin duhgoomahguk. Amen. 

Me uhpe, oonoowh ahnuhmeähwenun kuhkenuh oojecheeng- 
wuhnetoowaud, netum dush cheékedood owh Makuhdawe- 
koonuhya. 

Ahbakeesh owh Jehovah weejewenag. 

_ Anuhmeähjig. Kuhya oogahweejewaun enewh 

kejechaugwun. < 
Makuhdawekuhnaya. Umba Ahnumeähdah. 
Jehovah, shahwanemeeshenaum. 

Christ, shahwanemeeshenaum. 
Jehovah, shahwanemeeshenaum. 

Me dush uhpe kuhkenuh mahmahwe cheékedoowaud Tabaninga 
oodahnemetahgoogoozewin anegook kekedoowaud. 
WAYOOSEMEGOOYUN kezhegoong ayahyun ; Tahkeche 

Lords ahpeetandahgwud kedezhenekahzoowin ; 
Prayer. kedoogemahwewin dahtuhgwishenoomah- 
gud; Azhenundahwandahmun dahdoodaum oomah 
uhkeeng, debishkoo ewede ishpeming ; Meezheshe- 
naum noongoom kezheguk ka oonje pemahtezeyaung; 

Ahbwayanemeeshenaum kahmujjedoodahgooyunin, 

Azheahbwayanemungidwah egewh kahmujjedoodah- 

weyungejig ; Kagoo ezhewesheshekaunkan kuhgwate- 

banedewening ; Ekooneshenaum atuh mujje ezhewa- 
bezewening. Amen. 
Me dush uhpe Makuhdawekoonuhya nebahwid 00-00 


cheékedood. 
Oh! Jehovah, wahbundahesheenaum keshahwan- 
jegawin. — 
Anuhmedahjig. Kuhya meezheshenaum kebemah- 
jeéwawin. 
Makuhdawekoonuhya. Jehovah bemahjeh keche- 
oogemahqua. 


Anuhmeahjig. Kuhya emuh shahwanjegawening 
ezhebezinduhweshenaum uhpe anuhmedatahgooyunin. 

Makuhdawekoonuhya. Meezh kemakuhdawekoo- 
nuhyamug, menooezhetwahwin. 

Anuhmeahjig. Enanim egewh kahguhgeegenudjig 
kenejahnesug, chebahpenanduhmoowaud. 

Makuhdawekoonuhya. Jehovah bemahjeh kuhke- 
nuh kenejahnesug. 

Anuhmeahjig. Kuhya shahwanim egewh dabane- 
mudjig. 

Makuhdawekoonuhya. Jehovah pezaunesetoon ewh 
uhkee noongoom, kuhya kaähkoobemahdezeyaung. 

Anuhmedahjig. Kah mah ahweyah nemegahzootah- 
mahgoosenaum, keen atuh O! Kesha Muhnedoo. 

Makuhdawekoonuhya. O! Kesha Muhnedoo peene- 
tuhmahweshenaum nindaénahnin peenjenuh. 

Anuhmeiahjig. Kuhya kagoo ekoonuhmahweshe- 
kaunkan, kache Peenezid kejechaug. 
Me dush uhpe Kaékedoong ewh kezhegudoo-ahnuhmedhwin, 


kuhya pezaunewawine ahnuhmeahwin, kuhya chenuhneeza- 
unezesigwah anuhmeahjig. 


Ewh Pezaunewawine ahnuhmedahwin. 


O! Kesha MUHNEDOO pahoonzekaug kuhkenuh pah- 
Second nukkin nundahwanduhmoowenun, kuhke- 
Collect for nuh wanesheshingin ekedoowenun, kuh- 
Evening. ya kuhkenuh quuhyuk ahnookewenun ; 

Meezh kebuhmeetahgunug ewh pezaunbemahdezewin 
uhkeeng wandenegahdasenook, enewh edush nin- 
daénahnin cheézhesing wenoondahming kekuhge- 
quawenun, keen edush cheguhnuhwanemeyunyaug 
cheoonjekoosahsewungidwah shaunganemeyungejig, 
cheézhebemahdezeyaung emuh aunwabewening kuhya 
pezaunezewening ; oonje oomenoo-ezhewabezewin 
owh Jesus Christ bamahjeyummingid. Amen. 


Chenahneezahnezesigwah anuhmeähjig. 


WAHSATUHMOOWESHENAUM __ nepesuhgishkezzewene- 

mira NAhnin kenundoodahmahgoo Oh Tabaninga- 
Collect for yun, keen edush emuh kekecheshahwan- 
Evening. jegawening metahgwanahmahweshenaum 
kuhkenuh ahnemezewenun kuhya nahnezahnezewe- 
nun noongoom tebekuk, oosahgeéwawin oonje tebe- 
nuhwa kegwis Jesus Christ bamahjeéyummingid. 
Amen. 


Me ewh uhpe chenuhguhmoowaud naguhmoojig, 

Keishquahnuhguhmoong tahekedoom ewh Litany, Kishpin dush 
enandahgwussenook cheékedoong ewh Litany, 00-00 tahez- 
heähnuhmeätuhmahwah owh Keche-oogemahqua. 


O! JEHOVAH Keezhegoong duzzhe wayoosemegooyun, 
Ashpandahgoozeyun kuhya mashkahwe- 
zeyun, kache oogemahkahwudwah keche 
oogemaug, keen atuh tabahkoonudwah ta- 
bahkoonegajig, keen kedoogemahwuhbewening wan- 
zahbemudwah kuhkenuh uhkeeng anduhnukkeejig ; 
kekechepahgoosanemegoo emuh keshahwanjegawe- 
ning. cheguhnahwahbuhmud nekeche oogemahqua- 
menaun VICTORIA azhenekahzood, kuhya dush che- 
mooshkenuhdooyun emuh oodaing ewh shahwan- 
jegawene weedookahgawin keche Oojechaugoong 
pahoonzekahmahguk, e-ewh edush moonzhug cheé- 
zhechegad ananduhmun, kuhya chebemoosad kemee- 
kunaung. Meezh nebewah ishpeming wandenegah- 
dagin meegewawenun; Enanim chemenoobemah- 
dezid, chekechetwahwezid, kuhya oomah uhkeeng 
kenooazh chebemahdezid. Meezh chemahmauzhe- 
aud enewh mahgahnegoojin. Uhpe dush keishquah 
bemahdezid, cheoodittung kahgega-moojeganduh- 
moowin kuhya bahpenanduhmoowin, oonje owh 
Jesus Christ Tabanemeyummingid. Amen. 


Prayer for 
the Queen. 


Mesuh 00-00 kaézheahnuhmedtuhmahwemind keche oogemahqua 
oodenuhwamahgunun. 


MAHYAHMAHWE mushkahwezeyun Kesha Muhnedoo, 
Prayer for Wanjesing ahnooj-gagoo wanesheshing, 
the Royal emuh ahgahsanemoowening kedezhepah, 
Family. goosanemegoo cheshahwanemudwah knh- 

kenuh keche oogemahqua oodenahwamahgunun, ma- 

minduhga saseekezenejin oogwissun Albert Edward 
azhenekahzoonejin kuhya owedega mahgunun. 

Meezh Keche kejechaug; Muhshenuhtuhmou ish- 

peming wanzekaugin menoo-meegewawenun ; Wah- 

nuhkeh emuh kuhkenuh bahpenanduhmoowening ; 

Ezheweesh edush kekahgegakedoogemahwening 

oonje owh Jesus Christ Tabanemeyummingid. 

Amen. 

Mesuh 00-00 kaëzheahnahmeätuhmahwindwah egewh makuhda- 
wekoonuhyag kuhya egewh anuhmeähjig. 
GWATAHMEGWANDAHGOOZEYUN kuhya kahgegakum- 

mig Kasha Muhnetooweyun, keen atuh 
ika? ier ger anookahduhmun kache mahmaundahwukkin 

ahnookeewenun, peneesenahmou nekeche- 
makuhdawekoonuhyamenahnig kuhya nemakuhda- 
wekoonuhyamenahnig, kuhya kuhkenuh kagekemah- 
wahjin anuhmedhnejin, Keche Kejechaug ; kuhya 
dush cheminwanduhmookwah, peseegenahmou ke- 
shahwanjegawene weedookahgawin ; Me oo oo doo- 
dou O! Jehovah oonje Ganoodahmuhweyummingid 
Jesus Christ. Amen. 
Cheshahwanemindwah ahnooj anandahgoozejig bamahdezejig. 
O Kesha Muunepoo, keen kahoozheiidwah kuhya 
ganewanemudwah kuhkenuh enenewug, emuh ah- 
gahsanemoowening kedezhepahgoosanemegoo che- 
minwanduhmun chekekenoo&hmahwudwah ahnoo} 
anandahgoozejig bamahdezejig enewh kedezhewa- 
bezewenun, kuhya chewahbundahudwah ewh kebe- 
mahjeéwawin ahnooj azheweenzoojig ; mamindahga 
edush nenundoodahmahgamin chemenooezhewabuk 
kedahnuhmeadhwin oomah uhkeengatag, Keche Ooje- 
chaug cheézhesetood, kuhkenuh ninduhnuhmedh- 
min: adezoojig quuhyuk cheézhewenindwah emuh 
tabwawine-meekunaung, kuhya cheminjemanduh- 
moowaud ewh dabwayanduhmoowin emuh minwa- 
nindewening, pezaunanindewening kuhya emuh 
quuhyuk-ezhewabezewening. Esquauch edush, ne- 
puggedenahnahnig emuh keguhnuhwanjegawening 
Wayoosemegooyun, kuhkenuh katemahgezejig weyo- 
wewaung, gamah oodenanduhmoowenewaung (ma- 
mindahga dush egewh nanduhwandungig cheahnuh- 
medtuhmahwungidwah), cheminwanduhmun chemen- 
oodaiidwah kuhya cheshahwanemudwah debishkoo 
goo azhesenenig oomuhnazewenewah, Meezh ches- 
doongummunduhmoowand enewh oowesuhganduh- 
moowenewah, kuhya dush enanim chemenoo-ishquah- 
kooduggezewaud. Mesuh azhepahgoosanemegooyun 
oonjeowh Jesus Christ. Amen. 


31 


Keche Mahmooyahwawin. 


MAHYAHMAHWE mushkahwezeyun Kesha Muhnedoo, 
Wayoosemegooyun mahgewayun kuhkenuh shahwan- 
dabgoozewinun, nenuhwind wabuhmeetahguneme- 
yaung tuhyaahpetandahgoozesewaung emuh ahgah- 
sanemoowening kuhya emuh nindaénauning kemah- 
mooyahwuhmegoo, oonje enewh kuhkenuh keshah- 
wanjegawenun kuhya shahwanjegawenekeshawah- 
dezewenun nenuhwind kahoodahpenahmaung, kuhya 
kuhkenuh enenewug ; (mamindahga oogoo noomuh- 
yah kahshahwanemudjig noongoom anandungig che- 
mahmooyahwuhmikwah kuhya chewahwezhanemik- 
wah oonje ooshahwandahgoozewinewah), kemegwa- 
chewanemegoo keoozheéyaung, guhnuhwanemeyaung, 
kuhya ahnooj bemahdezewine-shahwaningawinun ; 
maminduhga dush, kewedonjemahmooyahwuhmegoo 
tuhyapuggukkanjegahdasenook kesahgeéwawin kebe- 
mahjetooyun ewh uhkee oonje owh Tabanemeyum- 
mingid Jesus Christ ; kemeezheyaung kadonjeahyah- 
maungebun keshahwanjegawene - wedookahgawin, 
kuhya azheahpanemooyaung ewh kahgega peshegan- 
dahgoozewin. Kuhya dush kepahgoosanemegoo 
cheézhesittooyun nindenanduhmoowenenahnin che- 
kechetwahwandahmaung kuhkenuh keshahwanjega- 
winun, chemegwachewanduhmoomahguk nendaénah- 
nin, chewahweenduhmaung dush kepeshegandahgoo- 
zewin kahween atuh nindoonenahning emuh suh 
nebemahdezewenenahning; chepuggedenedezooyaung 
emuh kebuhmeetahgoowining chemekinduhmaung 
quuhyuk ezhewabezewin kadahkoobemahdezeyaung 
oonje owh Jesus Christ Tabanemeyummingid ween 
kuhya keen kuhya keche Oojechaug kegahkechetwah- 
wandahgoozeem kahgenig. Amen. 


Oodahnuhmeahwin owh St. Chrysosthom. 


MAHYAHMAHWE mushkahwezeyun Kesha Muhnedoo 
keen mahzheyaung noongoom keshahwanjegawene 
weedookahgawin, enanemeyaung chemahoonjeahnuh- 
medtahgooyun, keweendahmahga dush neezh gamuh 
neswe mahyahwunjeédewahjin emuh kedezhenekah- 

zoowening chemeenudwah azhenundoodahmookwah; 
Mahnoo suh noongoom meezh Oh! Jehovah azhe- 
pahgoosanemikwah kuhya azhe-ahnuhmeatookwah 
kebuhmeetahgunug, chemeezheyaung oomah uhkeeng, 
nebwahkahwin chedonjekekanduhmaung kedabwa- 
win, ketuhgweshenoomahguk bakahnuk uhkee kah- 
gega bemahdezewin. Amen. 

2 Corinthians xiii. 
OOSHAHWANJEGAWIN suh owh Tabanemenung Jesus 
Christ, kuhya ewh oosahgeéwawin owh Kesha Muh- 
nedoo, kuhya ewh ooweejekewaéndewin pahnezid 
Oojechaug kahgenig kegahweejewegoonaun. Amen. 


EWH 
KECHETWAH- SHAHKUHMOONENGAWIN, 


Ewh Ahnuhmedhwin. 

MAHYAHMAHWE - MUSHKAHWEZEYUN Kasha-Muhne- 
dooweyun pagukkahbundahmun kuhkenuh enewh 
oodaémaun, kuhkenuh nundahwanduhmoowinun ka- 
kandahmun, kuhya kahyahzooegoosewun enewh 
kahmooduhkin, Mahnoo suh owh Pahnezid Keche- 
chaug ningahpeenedadshkahgoonaun, chewahween- 
ga sahgeégooyun dush, kuhya chemenoowahween- 
dahmaung ewh pahnuk kedezhenekahzoowin, oonje 
owh Jesus Christ Tabanemeyummingid. Amen. 

Makuhdawekoonuhya. Kesha-Muhnedoo oogeeke- 
doonun oonowh ekedoowenun, 00-00 keékedood ; 
Nindow Jehovah Kekesha-Muhnedoom kahween 
ahweyah pukkaun kegahdoomahnedoomesenun, Neen 
atuh. 

Anuhmeahjig. Tabanemeyaung, shahwanemeshe- 
naum, kuhya enahkoonun nindaénahnin cheguhnah- 
wandahmaung 00-00 kuhgequawin. 

Makuhdawekoonuhya. Kahween kegahdoozhit- 
ahmahdezoose muhzenene kuhya gagoo azhenah- 
gwuk eshpeming kezhegoong, kuhya uhkeeng dah- 
busheesh, kuhya nebekaung ahnahmuhkummig, 
kagoo oojecheengwahnetahwahkan, kuhya kagoo 
ahnuhmeatahwahkan; Neen muh owh Jehovah 
Kekesha-Muhnedoom ninkezhahwanjegashk Kesha- 
Muhnedooweyaun, kuhya nahnahzekahmahwugwah 
oomujje-ezhewabezewenewaun egewh wayoosemindjig 
oonejahnesewaun, nahnauzh nesing newing cheäh- 
neahneka-bemahdezewaud egewh shaunganemejig ; 
kuhya shahwanemugwah dush ween metahswauk 
egewh sahyahgeéjig, kuhya ganuhwandungig ninkuh- 
gequawenun. 

Anuhmeähjig. Tabanemeyaung, shahwanemeshe- 
naum, kuhya enahkoonun nindaénahnin cheguhnah- 
wandahmaung 00-00 kuhgequawin. 

Makuhdawekoonuhya. Kahween wuhneeshquauch 
kegahwahweendusseen oodezhenekahzoowin wahowh 
Jehovah Kekesha-Muhnedoom; kahween oog- 
ahmenoo-enanemahseen enewh  wuhneeshquauch 
kawahweendummenejin oodezhenekahzoowin. 

Anuhmedhjig. Tabanemeyaung, shahwanemeshe- 
naum, kuhya enahkoonun nindaénahnin cheguhnah- 
wandahmaung 00-00 kuhgequawin. 

Makuhdawekoonuhya. Guhnuhwandun e-ewh Ah- 
nuhmed-kezhegud, quuhyuk cheguhnuhwandahmun ; 
Ningoodwahsoogoon kegahahnooke, kuhkenuh che- 
doodahmun wahenuhnookeyun ; Neezhwahsuhgoo- 
nahguk dush ween oodahnuhmed-kezhegudoom owh 
Jehovah Kekesha-Muhnedoom; kahween gagoo 
kegahdenahnookese e-ewh kezhegug, keen, kuhya 
kegwis, kuhya kedaun kebuhmeetahga-weneneem, 
kuhya kebuhmetahga-equam, kedahwahkahnug, 
kuhya kemahyahdahwezeem paundegook. Ningood- 
wahsoogwun Kesha- Muhnedoo oogeduhzhekaun 
keoozhetood kezhik, kuhya uhkee, kechegummeen, 
kuhya kuhkenuh emuh ayahnejin, keaunwabid 
neezhwahsuhgoonahguk ; mesuh kahoonje shahwan- 
dung owh Jehovah neezhwahsuhgoonahgud, kuhya 
kekechetwahwetood. 

Anuhmedhjig. Tabanemeyaung, shahwanemeshe- 
naum, kuhya enahkoonun nindaénahnin cheguhnuh- 
wandahmaung 00-00 kuhgequawin. 

Makuhdawekoonuhya. Kechetwahwanim koos 
kuhya keguh; cheoonje kahgaunwaug kekezhegud- 
domun emuh kedunduhnuhkewening ; owh Jehovah 
Kekesha-Muhnedoom mahnikin. l 

Anuhmeähjig. Tabanemeyaung, shahwanemeshe- 
naum, kuhya enahkoonun nindaënahnin cheguhnuh 
wandahmaung 00-00 kuhgequawin. 

Makuhdawekoonuhya. Kahween kegahneeshewase. 

Anuhmeahjig. Tabanemeyaung, shahwanemeshe- 

naum, kuhya enahkoonun nindaénahnin cheguhnuh- 
wandahmaung 00-00 kuhgeguawin. 

Makuhdawekoonuhya. Kahween kegahpeshigwah- 
dezese. 

Anuhmedhjig: Tabanemeyaung, shahwanemeshe- 
naum, kuhya enahkoonun nendaénahnin cheguhnuh- 
wandahmaung 00-00 kuhgequawin. 

4 Makuhdawekoonuhya. Kahween kegahkeemoo- 
ese. 

Anuhmeähjig. Tabanemeyaung, shahwanemeshe- 
naum, kuhya enahkoonun nindaénahnin cheguhnuh- 
wanduhmaung 00-00 kuhgequawin. 

Makuhdawekoonuhya. Kahween kegahkuhkenuh- 
wishke-bahtahmahse keejduhnuhkewamahgun. 

Anuhmeahjig. Tabanemeyaung, shahwanemeshe- 
naum, kuhya enahkoonun nindaénahniu cheguhnuh- 
wandahmaung 00-00 kuhgequawin. 

Makuhdawekoonuhya. Kahween kegahshoobeé- 
gooseen keejduhnuhkewamahgun oowegewahmun, 
kahween kegahshoobeégooseen keejduhnuhkewa- 
mahgun wewun, kuhya bametahgoojin, kuhya 
oobametahga-equamun, kuhya oopezhekeemun, kuh- 
ya oomahmaungishaémun, kuhya gagoo menik da- 
bandung. 

Anuhmeahjig. Tabanemeyaung, shahwanemeshe- 
naum, oozhebetin dush oonowh kuhkenuh kekuhge- 
quawinun emuh nindaénaung ; mesuh azhenundoo- 
dahmahgooyun. l 


Umba ahnuhmeähdah. 


GWATAHMEGWANDAHGOOZEYUN Kesha-Muhnedoo, 
kahgenig wagemahweyun, kuhya mahyahmahwe- 
mushkahwezeyun ; Shahwandun kedahnuhmeähwin ; 
kuhya enahkoonahmowh ewh ooda owh kahwah- 
wanahbuhmind kebuhmeetahgun nindoogemahqua- 
menaun kuhya kanahwanuhmeyungid VICTORIA 
azhenekahzood, ewh ween (kekanemaud-“ enewh 
bameetahwahjin), ahwahshema ahnooj kagoo mam- 
induhga chenundahwahbundung e-ewh kekeche- 
twahwandahgoozewin kuhya kepezhegandahgooze- 

win; ewh dush nenahwind kuhya kuhkenuh enewh 
oonejahnesun (wawene mequandahmaung e-ewh 
wanjebahmahgudenig ewh oonegaunandahgoozewin) 
quuhyuk chebuhmeetahwungid, chekechetwahwa- 
nemungid, kuhya bakah chebezindahwungid keen 
oonje, debishkoo akedoomahguk kachetwahwandahg- 
wuk kedekedoowin, kuhya kedenahkoonegawin, 
oonje owh Jesus Christ Tabanemeyungid, owh kuhya 
Pahnezid Oojechaug wahdegamikig kuhya wanjoo- 
gemahwemikig, Pazhegood Kesha-Muhnedoo ; kah- 
genig uhpena kahgenig. Amen. 


NINDABWAYANDUM ahyaud Pahyazhegood Kesha- 
Muhnedoo owh Wahyoosemind mahyahmahwe- 
mushkahwezid, kahoozhetood kezhik kuhya uhkee, 
kuhya kuhkenuh uhyeéen wahyahbuhmenahgwukin 
kuhya enewh wahyahbuhmenahgwuhsenoogin. 

Kuhya nindabwayandum ahyaud Puhyazhegood 
owh Tabaningad Jesus Christ, oopazhegoo Oog- 
wissun owh Kesha-Muhnedoo, keoogwissemegood 
enewh Oosun chepwah uhkeewung, Kesha-Muhne- 
doong kahoonje Kesha-Muhnedoowid, Wahsayah- 
zewening kahoonje Wahsayahzid, Kagate Kesha- 
Muhnedoong kahoonje kagate Kesha-Muhnedoowid, 
Keoogwissemah, kahween keoozhedhse, Me goo 
nahsaub ahyahwid debishkoo owh Wayoosemind, 
Ween kuhkenuh gagoo kahoonje, oozhechegahdag ; 
Ween kenuhwind aneneweyung chedonjebemahde- 
zeyung ishpeming kepeGonjenauzhid. Me dush kewe- 
yahseweégood enewh Keche Oojechaugwun, emuh 
oopahyowing owh ooshkeenegequa Mary, kuhya 
keéneneweind, Kuhya kenuhwind kahoonjeahgwah- 
quahoogood enewh Pontius Pilateun, Kenebood, 
kuhya kepuhgedanemind. Nasoogoonahgudenig 
keahbejebaud, debishkoo akedoomahguk ewh 
Kesha-Muhnedoo oomuzzenuhégun, Keezhegoong 
keézheoombishkaud. Nuhmuhduhbe dush emuh 
ookechenekaung owh Wayoosemind. Menuhwah 
dush tahpetuhgwishin emuh keche-peshegandah- 
goozewining, chetebahkoonaud bamahdezenejin 

kuhya kahneboonejin ; wekah kawuhyaguahsasenenig 
ewh oodoogemahwewin. 

Kuhya nindabwayandum ahyaud owh Pahnezid 
Oojechaug, owh Dabandung kuhya Mahgewad ewh 
bemahdezewin, Emuh owh Wayosemind kuhya owh 
Wagwissemind pedonzekaud, Mahmahwe ween owh 
Wayoosemind kuhya owh Wagwissemind kadoje- 
cheengwuhnittuhwindebun kuhya kapeshegandah- 
gooindebun; owh kahoonjekekedoowand egewh 
aunwahjega-wenenewug. Kuhya nindabwayandum 
pazhikwung quuhyuk ahnuhmedhwin. Kuhya nin- 
dabwatum pazhikwung baptism chewabenegahdag 
mujje-ezhewabezewinun. Kuhya dush nenundah- 
wahbundaun ewh oodahbejebahwinewaun egewh 
kahneboojig; kuhya ewh bemahdezewin emuh ka- 
petuhgwishenoomahguk uhkeeng. Amen. 


Umba ahnuhmeahdah chemenoo-ézhewabuk ewh 
quuhyuk-ahnuhmeahwin mezewakummig oomah 
uhkeeng. 


MAHYAHMAHWE-MUSHKAHWEZEYUN  kuhya_ kahyah- 
gegabemahdezeyun Kesha-Muhnedoo, keen kahah- 
noonudwah egewh kachetwahwezejig kemezhenahwa- 
mug chekekenooahmuhweyungidwah cheähnuhmeä- 
tuhmahwungidwah kuhya chemahmooyahwatahwun- 
gidwah kuhkenuh enenewug, emuh tahbussanemoo- 
wining kedezhepahgoosanemegoo emuh kekecheshah- 
*Kishpin ga- wanjegawening (*chemenoo-oodahpe- 
goo puggejegah- nahmun oonowh nemeegewawenenahin 
dasenook, kil” kuhya nepuggedenahmahgawinenahnin. 
doowenun tahke- kuhya dush) chebezinduhmun oonowh 
Kedooseem. nindahnuhmeahwinenahnin  azheah- 
nuhmeatahgooyun, keen Kache ishpandahgoozeyun 
Kesha-Muhnedoo, kenundoodahmahgoo suh chepe- 
nesenuhmahwudwah kuhkenuh anuhmeahjeg oomah 
uhkeeng ayahjig ewh dabwawin, kuhya sahgeédewin 
kuhya minwanindewin. Kuhya puhgedenuhmah- 
weshenaum kuhkenuh egewh wahyahweendungig 
ewh kachetwahwandahgwuk kedezhenekahzoowin 
mahwahwe chedabwayanduhmoowaud ewh kache- 

twahwandahgwuk kedekedoowin, wawane dush che- 
pezaunanindewaud kuhya chesahgeédewaud. Me- 
nuhwah dush kenundoodahmahgoo chebemahjetid- 
wah kuhya cheguhnuhwanemudwah — kuhkenuh 
keche-oogemaug kuhya oogemaug; maminduhga 
edush wah-owh kekuhmetahgunequam nendooge- 
mahquamenaun VICTORIA azhenekahzood, wawane 
suh chetebahkooneyungik emuh pezaun-bemahdeze- 
wining kuhya dush emuh quuhyuk ahnuhmeahwin- 
ing. Meezh kuhya enewh wahdookahgoojin kuhya 
kuhkenuh enewh anoonahjin, wawane chetebah- 
koonegawaud, cheoonjepuhzhunzhaoondwah maje- 
ezhewabezejig, kuhya dush cheguhnuhwanjegahdag- 
menoo-ahnuhmeahwin kuhya ewh menoo-ezhewabe- 
zewin. Shahwanim dush O Wayoosemegooyun ish- 
peming ayahyun, kuhkenuh egewh keche-Makuh- 
dawekoonuhyag kuhya Makuhdawekoonuhyag, ewh 
egoo anahdedezewaud kuhya azhekekenooahmahga- 
waud chewahbundahewawaud azhedabwamahguk 
kuhya azhebemahjeéwamahguk ewh kedekedoowin ; 
kuhya wawane chemeegewawaud enewh kachetwah- 
wandahgwukkin kedoosacramentemun. Kuhya 
meezh kuhkenuh kekenejahnesug, ewh ishpeming 
duhzhe shahwandahgoozewin ; Maminduhga edush 
oogowh noongoom mahyahwunjeédejig anuhmeah- 
jig ; emuh ahgahsanemoowining kuhya emuh quuh- 
yuk kechetwahwanduhmoowining cheézhenoonduh- 
moowaud kuhya chedodahpenuhmoowaud ewh kede- 
kedoowin, wawane chebuhmeetookwah emuh peenah- 
dezewening kuhya emuh quuhyuk ezhewabezewen- 
ing kaihkoobemah dezewaud ; kuhya emuh tahbus- 
sanemoowening kenundoodahmahgoo chemenoo- 
daäudwah kuhya chewedookahwudwah_ kuhkenuh 
maunduh katemahguk bemahzewin anduhchewaud 
katemahgezejig, quaduhgezejig, ahyahkoosejig gamuh 
goo ahnooj azheahnemezejig ; Kekechemahmooyah- 
wuhmegoo oonje ahnind kebuhmeetahgunug ahzhe 
kahneboojig emuh dabwayanduhmoowining kenun- 
doodahmahgoo dush chewedookahweyaung, cheke- 
kenoowahbunduhmaung oomenoo-ezhewabezewene- 

waun kuhya chepeendegayaung emuh ishpeming 
duhzhe oogemahwewining. Oo-oo Meezheshenaum 
Oh Wayoosemegooyun, oonje owh Jesus Christ owh 
nazheka Gahnooduhmahweyungid. Amen. 


KACHE sahgeégooyag kenuhwah ananduhmag we- 
peezhahyag emuh ookeche wekoongawining; ewh 
weyow kuhya oomisqueem owh bamahjeénung 
Christ, kegahnahnahgahdahwandahnahwah ewh ka- 
hezhekuhgekemaud owh St. Paul kuhkenuh ba- 
mahdezenejin wawane chekekanindezoonid chepwah 
aumwahnid enewh bahquazhegunun kuhya mene- 
quanid emuh menequahjegaunsing: Ewh mah azhe- 
shahwandahgwuk kishpin wawane emuh kesahdan- 
demoowining kuhya quuhyuk tabwayanduhmoowin- 
ing ezheoodahpenahmoowaud ewh kachepeenuk we- 
koongawin ; me mah.ewh uhpe kechechaugoonahnig 
meejewaud ewh ooweyaus owh Christ kuhya mene- 
quawaud ewh oomisqueem; me kuhya ewh uhpe 
peenjenah Christing duhnezeyung kuhya wéen owh 
Christ peenjenah kechechaugoonahning duhnezid, 
kedebandahgoozemin emuh Christing; kuhya dush 
owh Christ debandahgooze emuh keyowenahning ; 
me kuhya goo azhekechenuhnezahnuk kishpin oo- 
dahpenahmung e-ewh, enandahgoozesewung, ke- 
bahpenodahnaunmah oomisqueem owh Christ ba- 
mahjeénung, kemeejemin kuhya kemenequamin ewh 
tebenuhwa kenahneboomegoowinenaun nahnahgah- 
dahwandussewung weyow owh Tabaningad, me ewh 
peskunatahmahdezooyung ewh _ oonishkahdezewin 
owh Kesha-Muhnedoo, kegahgaunjedhnaun chepuh- 
gedenahmoonenung ahnooj enahpenawinun kuhya 
nebewah papuhkaunukkin neboowinun. Kekaninde- 
zooyook suh dush nekahnesedoog ewh chetebahkoo- 
nesenoowag wah-owh ‘Tabaningad, kesahdanduh- 
mook wawane enewh kemujjeézhewabezewinewaun 
kahezhechegayag, kuhya quuhyuk kuhya anegook 
tabwayanemik Christ bamahjeénung, wedunjbemah- 
dezeyook kuhya wawane sahgeik kuhkenuh enene- 
wug; mesuh dush ewh wawane. chedodahpenahmag 

00-00 kachetwahwandahgwuk wekoongawin, kuhya 
mamwach emuh tahbussanemoowining kuhya mooje- 
gezewining kegahmahmooyahwahmahwah owh Ke- 
sha-Muhnedoo Wayoosemind kuhya Wagwissemind 
kuhya owh Pahnezid Oojechaug, ewh kebemahjetood 
ewh uhkee ewh kenebood: kuhya kekooduggetood 
owh bamahjeënung - Christ Kasha-Muhnedoowid 
kuhya anenewid, kahketemahgeédezood kenebootoo- 
nung emuh ahzhedayhtegoong kenuhwind kache 
koopuddezeyung majeezhewabezeshung, keshinge- 
shing emuh puhsuhkishkaug kuhya emuh neboowine 
ahgahwahtadhyaug, chedogwissemenung owh Ke 
sha-Muhnedoo kuhya chekechetwahweénung ewede 
kahgega bemahdezewenining. Ewh dush cheoon- 
jemuhmequandahmung moonzhug 00-00 okeche sah- 
geéwawin owh tabanemenung kuhya bamahjeénung 
Jesus Christ éewh kenebootoonung kuhya enewh 
kachahgekekanjegahdasenoogebuneen shahwandah- 
goozewinun kahkushketuhmoonenung, keseegwabe- 
nuhmoonenung ewh kache enandahgwudenig oomis- 
queem; oogeahtoon kuhya oogeénahkoonaun ewh 
keche wekoongawin chekekandahming ewh oosah- 
geéwawin, kuhya moonzhug chemequanduhming 
ewh ooneboowin, kenuhwind kahgenig chemenoo- 
daäyung. Ween suh dush kuhya Wayoosemind 
kuhya owh Pahnezid Oojechaug kahgenig tahmah- 
mooyahwahmah debishkoo goo azhekahgaunzoo- 
megooyung chepuggedenedezooyung wahweenga 
emuh oodenandemoowining kuhya azheminwandung 
kuhya chenundahkekandahmung kaézhebuhmeetah- 
wung emuh penezewining kuhya quuhyuk ezhewa- 
bezewining kaahkoobemahdezeyung. 


Me dush Makuhdawekoonuhya 00-00 cheézheguhnoonaud, 
enewh wahoodahpenuhmenejin ewh kechetwah shuhkuh- 
mooningawin. 

KENUHWAH kagate goo, kuhya dush goo anegook 

ahyaunwanindezoowagwan ewh  kemujje - ezhewa- 

bezeyag kuhya suhyahgeahwagwan egewh keejbe- 
mahdezewaug kuhya wahmenooezhewabezewagwan 

wahnoopenuhduhmoowagwan enewh Kesha-Muh- 
nedoo, ookuhgequawenun, kuhya noongoom kuhya 
kahgenig wahbemoosawagwan emuh oodezhewa- 
bezewinig, dabwayanduhmoowining suh peëzhe- 
naunzekuhmook, oodahpenuhmook maunduh keche- 
twah-shuhkuhmooningawin chemenoodaashkahgoo- 
yag; tahbussanemoowining ezhewahweenduhmah- 
wik dush owh Mahyahmahwe-mushkahwezid Kesha- 
Muhnedoo wawane chepeoojecheengwuhnetahyag. 


Oo-00 dush kechewah wahweenduhmahgawin tahekedoom 
emuh oodezhenekahzoowinewaung kuhkenuh egewh wahoo- 
ahpenungig ewh kechetwah shuhkhmooningawin, pazhig 
Makuhdawekoonuhya cheékedood, ween kuhya kuhkenuh 
tahoojecheengwuhnetuhmoog 00-00 dush cheékedoowaud. 


MAHYAHMAHWE-MUSHKAHWEZEYUN Kesha Muhne- 
doo, keen Wayoosemik owh Tabanemeyungid Jesus 
Christ, kahoozhetooyun ahnooj kagoo, katebahkoo- 
nudwah kuhkenuh bamahdezejig. Newahweendah- 
nahnin suh kuhya nekuhgwahnesuhgandahnahnin 
enewh buhyahteénukkin nemujjeezhewabezewine- 
nahnin kuhya nekuhkebahdezewinenahnin, nenuh- 
wind anduhsookezheguk kahezhemujje-ezhechega- 
yaung kebahpenooduhmaung ewh kedoogemah- 
wandahgoozewin, nenuhwind edush goo keoozhe- 
tuhmahdezooyaung ewh wanjekechenishkaneme- 
yaung ; Ahpeche nekesahdandahmin kuhya anegook 
neminjenuhwazemin ewh kahezhemujjeezhechega- 
yaung, nekechesheengandahnahnin maquanduh- 
maungin, kahween nekushkoondunsemin, Shahwa- 
nemeshenaum, shahwanemeshenaum — kacheshah- 
waningayun Wayoosemegooyun ; Oonje owh Kegwis, 
Tabanemeyungid Jeses Christ, wabenuhmahwesh- 
enaum kuhkenuh enewh ishquayaung kahmujjeezhe- 
chegayaung, Mahnoo dush puhgedenuhmahweshe- 
naum emuh aunjbemahdezewining uhpena chebuh- 
meetahgooyun kuhya cheminwanduhmeégooyun 
chepezhegandahgooégooyun kuhya cheoogemahwan- 
dahgooégooyun, oonje owh Tabanemeyungid Jesus 
Christ. Amen. 

Me dush owh Makuhdawekoonuhya .(gamuh owh Keche- 
Makuhdawekoonuhya kishpin ahyaud,) tahnebahwe oogah- 
enahsuhmekahbahwetahwaun anuhmeahnejin cheékedood 
00-00 ahbawayaningawin. 

MaAHYAHMAHWE-MUSHKAHWEZID  Kesha-Muhnedoo 

Koosenaun ishpeming ayaud, ween apeech ketemah- 

ganjegad keékedoo wewabenuhmahwaud kuhkenuh 

oomujjeezhewabezewenene enewh anegook kamin- 
jenuhwayanduhmenejin kuhya kapenaunzekahgoo- 
jin emuh quuhyuk dabwayanduhmoowining, kegah- 
shahwanemegoowah, kegahwabenuhmahgoowah kuh- 
ya kegahekoonuhmahgoowah kuhkenuh kemujje- 
ezhewabezewinewah, kegahmushkahwezeégoowah 
emuh kuhkenuh menooezhewabezewining, kuhya 
kegahezhewenegoowah emuh kahgega-bemahdeze- 
wining, oonje ow Jesus Christ Tabanemeyungid. 

Amen. 

Oo-oo dush tahekedoo owh Makuhdawekoonuhya. 

Bezinduhmook manoodaashkahgamahgukkin oode- 
kedoowinun owh bamahjeénung Christ, azhekuh 
noonaud kuhkenuh wawane pahnaunzekahgoojin. 


PENAUNZEKAHWESHIG kenuhwah kuhkenuh quatugge- 
ahnookeeyag kuhya pwahyahwuhnayag, kegahaun- 
wabeénenim dush. St. Matt. xi. 28. 

Kahahpeech-shahwandung owh Kesha-Muhnedoo 
ewh uhkee oogemeegewanun tebenuhwa oogwissun 
nayatahwezenejin, ahwagwan dush duhyabwayane- 
mahgwan chebahnahdezesig, chedhyaung suh dush 
ewh kahgega bemahdezewin. St. John iii. 16. 

Bezinduhmook suh kuhya owh St. Paul ayeke- 
dood. 

Dabwamahgud maunduh ekedoowin kuhya ahpe- 
tandahgwud kuhkenuh enenewug chedodahpenuh- 
moowahpun ; owh suh Jesus Christ kepeézhaud 
oomah uhkeeng chebemahjedud majeézhewabezene- 
jin. 1 Tim. i. 15. 

Bezinduhmook suh kuhya owh St. John ayeke- 
dood. 

Kishpin ahweyah mujje-ezhechegad_kedahyahwah- 
naun kuhnooduhmahga-wenene kaguhnooduhmoo- 

nung anahsuhmuhbidowh Wayoosemind mesuh 
Jesus Christ owh manoo-ezhewabezid. 1 John ii. 1. 
Me dush owh Makuhdawekoonuhya 00-00 cheekedood. 
Oombenuhmook kedaéwaun. 
Anuhmeahjig. Nindoombenuhmahwahnaun owh 
Jehovah. 
Makuhdawekoonuhya. Umba suh mahmooyah 
wahmahdah owh Tabanemenung Kesha-Muhnedoo. 
Anuhmedhjig. Oonesheshin kuhya quuhyukwud 
ewh cheézhechegang. 
Makuhdawekoonuhya oodahquakekahbahwetaun ewh kechet- 
wah oodoopoowin, 00-00 dush tahekedoo. 
Kece oonesheshin, quuhyukwud kuhya_ kaézheche- 
gayaungeebun, ewh moonzhug kuhya tebe ayah- 
waungan chemahmooyahwuhmegooyun O ‘abanin- 
gayun, O Jehovah,” Pahnezeyun Wayoosemegooyun 
Mahyahmahwe-mushkahwezeyun kahgenig bamah- 
dezeyun Kesha-Muhnedoo. 
* Kahween oonoo tahekedooseem uhpe Trinity Anuhmeik- 
ezheguk. 


Me dush cheékedoong ewh quuhyuk Preface uhpe kecheahnuh- 
meakezhegukken; kacheahnuhmedkezheguhsenookin dush 
mahnoo 00-00 atuh tahekedoom. 

EcewH suh dush Angenug, kuhya egewh Keche- 

Angenug kuhya kuhkenuh ishpeming ayahjig ne- 

wedookahwahnahnig, chepezhegandahgootooyaung 

kuhya chekechetwahwandahgootooyaung ewh kache 
pezhegandahgwuk kedezhenekahzoowin, kahgenig 
mahmooyahwuhmegooyun 00-00 dush ekedooyaung, 

Pahnezeyun, Pahnezeyun, Pahnezeyun Tabaninga- 

yun mahyahmahwe Kesha-Muhnedooweyun kezhe- 

goong kuhya uhkeeng mooshkenasin ewh kepezhe- 
gandahgoozewin: Kepeshegandahgooégoo O Jehovah 
kache-ishpandahgoozeyun. Amen. 

Tahoojecheengwuhnetah owh, Makuhdawekoonuhya, emuh 
Tabaningad oodoodoopoowining, 00-00 tahekedoo emuh 
oodezhenekahzoowinewaung kuhkenuh egewh wahoodah- 
penunyig ewh Shuhkuhmooningawin. 

KAHWEEN nindenanduhsemin chebenaunzekahmaung 

maunduh kedoodoopoowin O Shawanjegayun Taba- 

ningayun ewh cheähpanemooyaungebun enewh 
nindezhewabezewinenahnin ewh atuh ashenuk 
enewh kekecheshahwanjegawinun: kahween nin- 
dahpetandahgoozesemin ewh kuhnuhga chemoon- 
zhuhgenahmaungebun ishquunjegunun kedoodoopoo- 
wining wanjepungesingin; kayahbe dush keen nah- 
saub ketebaninga kedenandahgooz ahpena weshah- 
waningayun : Enanemeeshenaum suh dush -shawan- 
jegayun Tabaningayun cheëzhemeejeyaung ewh 
weyans owh suhyahgeiid kegwis Jesus Christ kuhya 
cheëzhemenequayaung oomisqueem, enewh edush 
maje-ezhewabukkin neyowenahnin emuh weyowing, 
kuhya ninjechaugoonahnig cheoonjekeseebegenind- 
wah emuh kacheähpetandahgwuddenig oomisqueem- 
ing; ewh dush kahgenig weyowing peenjenah che- 
duhnezeyaung, kuhya ween peenjenah ninjechaugoo- 
naung cheduhnezid. Amen. 

Uhpe dush owh Makuhdawekoonuhya enahsuhmekahbahwetung 
ewh oodoopoowin, kewahwazhesetood enewh buhquazhegunun 
kuhya ewh shooweminahboo ewh cheoonjemenoopesebenaud 
enewh bahguazhegunun, anahsuhmuhbenid anuhmeähnejin, 


kuhya chemenootuhkoonung ewh menequahjegun, 00-00 
tahezheahnuhmeäh. 


MAHYAHMAHWE-MUSHKAHWEZEYUN Kesha-Muhne- 
doo Wayoosemegooyun ishpeming ayahyun kahah- 
peech ketemahganemeyaung kegeoonjemeezhemin 
owh puhyazhegood kegwis Jesus Christ, cheduh- 
penaind emuh ahzhedayahtegoong ewh wekishpenuh- 
zheyungid, kekezhetood kuhya emuh (ewh kesahsah- 
gewetood ningooding ewh weyow) ewh ahpeche 
quuhyuk sahsahgewejegun kadishk kekezheekahzood 
menik nenuhwind oomuh uhkeeng anduhnuhkee- 
yaung kahimujje-ezhechegayaung, keoozhetood kuhya 
dush goo keékedood emuh oominwahjemoowining 
ahpena kahgenig cheézhechegayaung chemuhme- 
quanduhmaung ewh Kacheahpetandahgwiddenig 
ooneboowin peenish egoo uhpe menuhwah tagwish- 
ing, Bezinduhweshenaum, O Katemahganjegayun 
Wayoosemegooyun, emuh  ahgahsanemoowining 
kedezhepahgoosanemegoo cheshahwanemeyaung 

magwah oodahpenungid 00-00 buhguazhegun kuhya 
maunduh shooweminahboo, kahenahkoonegad owh 
Kegwis Bamahjeéyungid Jesus Christ cheezheche- 
gayaung chemequanduhmaung ewh  ooneboowin 
kuhya ookoodugetoowin. Mahnoo suh dush duh- 
gwahkooneshenaum emuh pazhegandahgwuddenig 
weyowing kuhya oomisqueeming; ween goo owh 
(a) Me oomah owh Bamahjeénung Christ ewh tabekude- 
Makuhdawekoonuhya nig uhpe bahyahtahind, oogeoodah- 
ghetuhkoonung ewh penaun (a) enewh bahquazhegunun, 
kahishquah - mahmooyahwad ooge- 

MAN ki Mani puhquabenaun (4) oogeénenuhmuh 
enewh buhquazhege- waun dush enewh ookekenooahmah- 
nun. gunun, 00-00 keénaud. Oodahpenik 
saa aan dush o9- suh ahmook edush; (c) mesuh maun- 
kenuh enewh buh- duh neyow pagedenegahdag kenuh- 
quazhegunun. wahoonje. Ezhechegayook suh 00-00, 
chemequanemeyag. Kuhya_ dush 

goo kahishquah-wesenewaud oogedo- 

oat Qomah dushoo- dahpenaun (d) ewh menequahjegun, 
menequahjegun. uhpe dush kahishquahmahmooyah- 
wad oogeénenuhmuhwaun ookeke- 
nooahmahgunun, 00-00 dush keé- 

naud, Kuhkenuh menequayook oo- 

Onah dusk oR oo, me-muh (e) 00-00 nemisqueem 
kenuh enewh mene- OOShke - wahweendahmahgawining 
quahjegunun. sahgwabenegahdag, kenuhwah kuhya 
dush nebewah ka6onjewabenuhgah- 

dag mujje-ezhewabezewinun ; Ezhechegayook suh 
00-00, duhching manequayaggoon chemequaneme- 


yag. Amen. 


Me dush uhpe ween shakummooningad netum cheoodahpenung 
ewh shuhkuhmooningawin, nuhyazh buhquazhegun kuhya 
shooweminahboo; medush uhpe kameenaud enewh keche- 
makuhdawekoonuhyan, Makuhdawekoonuhyan kuhya Dea- 
conun ayahnejin, bahmah dush oogahenenuhmoowaun enewh 
anuhmedhnejin emuh ooneenjening, kuhkenuh wawane ooje- 
cheengwuhnetuhmenid: uhpe dush owh Makuhdawekoo- 
nuhya anenuhmahgajin enewh bahquazhegunun 00-00 
tahekedoo. 

Wevow owh Tabanemenung Jesus Christ kahpuh- 
gedenegahdag keen oonje bakish bemahjeégooyun 
emuh keyowing kuhya emuh kejechaugoong kahgenig 
chebemahdezeyun. Oodahpin oo-00 kuhya aumwe, 
chemequanduhmun ewh kenebootook owh Christ, 
chedumwud edush emuh dabwayanduhmoowining 
kedaing kuhya emuh mahmooyahwawining. 


Owh dush Makuhdawekoonuhya anenemahgad ewh menequah- 
jegun, uhpe anenemahgajin 00-00 tahekedoo. 


OomIsQuEEM owh Tabanemenung Jesus Christ kah- 
seegwabenegahdag keen oonje, bakish bemahjeé- 
gooyun emuh keyowing kuhya emuh kejechaugoong 
kahgenig dush chebemahdezeyun, Menequan 00-00, 
chemequanduhmun edush ewh oomisqueem owh 

Christ keseegwabenegahdag keen oonje, mahmoo- 

yahwan dush. 

Uhpe dush kuhkenuh kahishquah-meenindwah, nayaub Makuh- 
dawekoonuhya oogahpenaunzekaun ewh Tabaningad oodoo- 
doopoowin wawane dush cheahtood emuh menik ishquunduh- 
ming ewh kechetwah Bahquazhegun kuhya ewh kechetwah 
shooweminahboo, oogejuhyeee dush oogahahtoon ewh pah- 
neguk wahbishkegin. 


Tabaningad oodahnuhmeahwin, tahekedoo owh Makuhdawekoo- 
nuhya, kuhya dush goo, kuhkenuh ahnishenahbag mahmahwe 
cheékedoowaud. 


WAYOOSEMEGOOYUN kezhegoong ayahyun Dahkeche 
ahpeetandahgwud kedezhenekahzoowin; kedooge- 
mahwewin cahtuhgwishenoomahgud: Azhenundah- 
wandahmun dahdoodaum oomah uhkeeng debishkoo 
ewede ishpeming; Meezheshenaum noongoom ke- 
zheguk ka oonje pemahtezeyaung : Ahbwayanemee- 
shenaum kamujjedoodahgooyunin azheahbwayane- 
mungidwah egewh kahmujjedoodahweyungejig, 
kagoo ezheweshéshekaunkan kuhgwatebanedewining 
Ekooneshenaum atuh mujje ezhewabezewining. 
Amen. 
Me dush 00-00 cheékedood. 

O Tapanincayun, kuhya ishpeming duhzhe Wayoo- 
semegooyun, nenuhwind dabussandahgoozeyaung 
wabuhmeetahgunemeyaung, kekechepahgoosaneme- 

goo keen kache-shahwanjegayun Wayoosemegooyun, 
wawane chedodahpenuhmahweyaung oonowh nemah- 
mooyahwawinenahnin pagedenemahgooyunin, emuh 
ahgahsanemoowining kenundoodahmahgoo  oonje 
oodezhewabezewin: kuhya oonéboowin owh kegwis 
Jesus Christ, kuhya ahpanemooyaung oomisqueem, 
nenuhwind kuhya kuhkenuh egewh anuhmeähbjig 
chewabenuhmahgooyaung .. nemujjeézhewabezéewine- 
nahnin kuhya chedodahpenuhmaung kuhkenuh 
enewh shahwandahgoozewinun ooneboowining wan- 
zekaugin. Oomuh dush kemeenegoo kuhya kepuh- 
gedenuhmahgoo O Tabaningayun egewh ninjechau- 
goonahnig kuhya neyowenahnin, kuhya nimbemah- 
dezewinenahnin, wahweenga  chedebanduhmun, 
kuhya chebuhmeetahgooyun me suh ewh kaézhe- 
chegayaungeebun, emuh ahgahsahemoowining ke- 
pahgoosanemegoo, nenuhwind menik noongoom kah- 
oodahpenahmaung maunduh shawandahgwuk shuh- 
kahmooningawin chemooshkenashkabgooyaung ewh 
keshahwanjegawin, kuhya ewh shahwandahyooze- 
win ishpeming wanjebahmahguk ; Mesuhwah goo 
taahpetandahgoozesewaung kuhnuhga gagoo. che- 
meenegooyun, oonzaum bahtuheénudoon nemujje- 
ezhewabezewenenahnin, mahnoo suh dush ween goo 
oodahpenuhmahweshenaum maunduh kadezheche- 
gayaungeebun kuhya kadezhebuhmeetahgooyunbun, 
chepuhbahmanduhsewun nindezhechegawenenahnin 
chewabenuhnuhmahweyaung atuh nemujje-ezhewa- 
bezewenenahnin. oonje owh Jesus Christ Tabane- 
meyungid, ween goo kuhya Pahnezid Oojechaug, 
kuhya keen O Mahyahmahwe-mushkahwezeyun 
Wayoosemegooyun, kedebandaun kuhkenuh peshe- 
gandahgoozewin kuhya kechetwahwandahgoozewin 
kahgenig kuhya kahgenig. Amen. 


Oo-oo dush tahekedoom gamuh tahnuhguhmoon. 
Maunoo tahpezhegandagooze owh Kesha-Muhnedoo 
ewede ishpeming, kuhya oomah uhkeeng tahduh- 


goomahgud ewh pezaunewawin, kuhya tahshahwan- 
emahwug egewh enenewug: Kewahwezhanemegoo, 

kekechetwahwanemegoo, keshahgushketahgoo, ke- 
pezhegandahgooégoo, kemahmooyahwuhmegoo ewh 
keche-pezhegandahgoozeyun O Jehovah Kasha Muh- 
nedooweyun, ishpeming Oogemah,' Kesha-Muhnedoo, 
Mahyahmahwe-mushkahwezeyun Wayoosemegooyun. 

O Tabaningayun keen atuh Wagwissemegooyun 
Jesus Christ, O Jehovah Kasha-Muhnedooweyun, 
Wamahnishtahneshsheensemik owh Kesha-Muhne- 
doo, Kesha-Muhnedoo Wagwissemik, akoonuhmun 
oomuh uhkeeng duhzhe mujjeézhewabezewinun. 
Shahwanemeshenaum keen akoonuhmun. oomuh 
uhkeeng duhzhe mujje-ezhewabezewinun. Keen 
akoonuhmun oomah uhkeeng duhzhe mujje-ezhewa- 
bezewinun oodahpenuhmahweshenaum ninduhnuh- 
meahwenenahnin. Keen namuhduhbeyun emuh 
ookechenikaung owh Kesha-Muhnedoo Wayoose- 
mind, shahwanemeeshenaum. 

Keen muh atuh kepeenez; keen atuh ketehaninga; 
keen atuh O Christ wahjewud owh Keche Oojechaug, 
kemahmahwe-ishpandahgooz emuh oopezhegandah- 
goozewining owh Kesha-Muhnedoo Wayoosemind. 
Amen. 

Oo-oo dush tahekedoo owh Makuhdawekoonuhya gamuh owh 

Keche makuhdawekoonuhya kishpin ahyaud. 
Ew oopezaunewawin owh Kesha-Muhnedoo ahwe- 
yah katanesetootunsigoobun kegahmushkahwedaiash- 
kahgoonahwah emuh kedenanduhmoowenewaung 
cheoonjekekanemag kuhya chesahgeig owh Kesha- 
Muhnedoo kuhya oogwissun Jesus-Christ Tabane- 
menung ; kuhya ewh ooshahwanjegawin owh Kesha- 
Muhnedoo Mahyahmahwe-mushkahwezid, Wayoose- 
mind, Wagwissemind, kuhya Pahnezid Oojechaug 
kegahahyahnahwah kuhya kahgenig kegahwejewe- 
goonahwah. Amen. 


49 


CATECHISM. 


KAKEKANDUNGEBUN WASHKE-BEMAHDEZID 
CHEPWAH NAUNZEKAHWAUD 
ENEWH KECHE-MAKUHDAWEKOONUHYAN. 


Kuhgwadwawin. Ahneen azhenekahzooyun ? 

Nuhquatuhmoowin. N. gamah M. 

Kuhgwa. Ahwananug dush kahmenikig maundah 
kedezhenekahzoowin ? . 

Nuhqua. Egewh kahnebuhwetahwejig emuh ne- 
baptizooegoowihing, emuh kemahjedodooshkenege- 
mid Christ, kahmah jedonejahnesemid Kesha Muh- 
nedoo, kuhya kahmahje-debandahzooyaun emuh 
eshpeming duhzhe oogemahwewining. 

Kuhgwa. Ahneen dush kahnebuhwetookig ewh 
uhpe kahdoodahmoowaud keen oonje? 

Nuhqua. Nesing. kemushkahwahweendahmahga- 
wug emuh nindezhenekahzoowining Netum e-ewh 
chewabenug Mujje-Muhnedoo, kuhya kuhkenuh oo- 
dahnookeewinun, kuhkenuh oomah uhkeeng anduh- 
zhe suhsagahwenuhgwukkin kuhya wanishquawi- 
nahgwukkin, kuhya kuhkenuh mahyahnahdukkin 
weyahsing wanjebahmohgukkin. Menuhwah che- 
tabwatahmaun kuhkenuh enewh katabwatahmoo- 
wahpuneen anuhmedahjig. Menuhwah dush cheguh- 
nuhwandahmaun Kesha Muhnedoo ookechetwah 
enanduhmoowin kuhya ookuhgequawinun; kuhya 
nahsaub cheézhewabezeyaun kadahkoobemahdeze- 

aun. 

” Kuhgwa. Kahween enuh dush kedenandushe ewh 
nundahwandahgoozeyun  chetobwatulimun kuhya 
cheézhewabezeyun nahsaub kahezhewahweendah- 
mookwah ? >, 

Nuhqua. Menungakah, Kesha Muhtredoo weedoo- 
kahwid oonowh ningahdoodum ; ninkechemahmoo- 

yuhwahmah kezhegoong duhzhe koosenaun, e-ewh 
kenundoomid oomah anduhgoonenig oobemahje- 
ewawin oonje Jesus Christ bamahjeénung ; Ninduh- 
nuhmedtahwah dush Kesha Muhnedoo chemeezhid 
ooshahwanjegawine-wedookahgawin  cheoonjemin- 
jemanduhmaun maundah — shahwandahgoozewin 
nahyaunzh ishquah-bemahdezeyaun. 

Kuhgwa. Ekedoon e-ewh azhesing ketabwayan- 
duhmoowin. 


Nuhqua. NINDABWAYANDUM ahyaud Kesha Muh- 

nedoo Wayoosemind Mahyahmahwe Mush- 

Creed. kahwezid, kahoozhetood keezhik kuhya 

uhkee. 

Kuhya nindabwayandum Jesus Christ Anyaud 
puhyazhegoonejin oogwissun Tabanemenung’ Kah- 
eneneweégood Keche Oojechaugwun ; Kenegeégood 
kegaungooquan Maryun; Kekooduggeégood enewh 
Pontius Pilateun; kuhya kesuhsuhgahquahoond 
ahzhedayahtikoong, kenebood, kuhya kepugge- 
danemind; Keézhaud ahnahmuhkummig; Nasoo- 
goonahguddenig edush keahbejebaud ; Ishpeming 
kezhegoong keézhaud ; Nuhmuhduhbe dush emuh 
ookechenikaung owh Kesha Muhnedoo Wayoose- 
mind Mahyahmahwe-Mushkahwezid; Medush ewe- 
de kapedonjebaud chepetebahkoonaud bamahdeze- 
nejin kuhya naboonejin. 

Nindabwayandum ahyaud Pahnezid Oojechaug ; 
kuhya ahyahmahguk quvhyuk ahnuhmedhwin ; 
kuhya chewekanesindewaud anuhmeähjig ; che- 
wabenegahdag | mujje-ezhewabezewinun ; kuhya 
cheähbejebahmahguk weyouemaun, kuhya kahgega 
bemahdezewin duhgoomahguk. Amen. 

Kughwa. Wagoonan maminduhga kakenooäh- 
mahgooyun e-ewh kedabwayanduhmoowin ? 

Nuhque. Netum, nekekenooahmahgoon, chedab- 
wayanemuy ‘Kesha Muhnedoo Wayoosemind Mah- 
yahmahwe Mushkahwezid, kahoozheid kuhya kah- 
oozhetood kuhkenuh uhkee ; Menuhwah dush Kesha 
Muhnedoo Wagwissemind kahkishpenuhzhid kuhya 
kuhkenuh bamahdezenejin ; Eshquauch edush, Kesha 

Muhnedoo Kache-Oojechaugoowid manooezhewabe- 
zeid kuhya manoo-ezhewabezeaud kuhkenuh Kesha 
Muhnedoo oonejahnesun kagegeninjig. 

Kuhgwa. Kegeékid kewahweendahmahgawaud 
egewh kahnebuhwetookig e-ewh cheguhnuhwandah- 
mun Kesha Muhnedoo ookuhgeguawinun, Ahneen 
anduhsing ? 

Nuhqua. Metahchenoon. 

Kuhgwa. Ahneen enewh? 

Nuhqua. -Enewh kahekedood Kesha Muhnedoo 
emuh Exodus adumming muzzenuhéguning, uhpe 
kahekedood; Neen suh nindou Jehovah Kekesha 
Muhnedoom kahpesahgechewenik Egypting kah- 
duhzhesunnugahnookeyunbun. 


I. Kahween ahweyah pukkaun kegahdoomuhne- 
doomesenun, Neen atuh. 

II. Kahween kegahdoozhitahmahdezoose muhze- 
nene kuhya gagoo azhenahgwuk eshpeming kezhe- 
goong, kuhya uhkeeng dahbusheesh, kuhya nebe- 
kaung ahnahmuhkummig, kagoo oojecheengwuhne- 
tahwahkan, kuhya kagoo ahnuhmedtahwahkan ; 
Neen muh owh Jehovah Kekesha-Muhnedoom 
ninkezhahwanjegashk. Kesha - Muhnedooweyaun 
kuhya nahnahzekahmahwugwah oomujje-ezhewa- 
bezewenewaun egewh wayoosemindjig oonejahnese- 
waun, nahnauzh nesing newing chetihneahneka-be- 
mahdezewaud. egewh shaunganemejig; kuhya 
shahwanemugwah dush ween metahswauk egewh 
sahyahgeéjig, kuhya ganuhwandungig ninkuhgequa- 
winun. 

III. Kahween wuhneeshquauch kegahwahween- 
dusseen oodezhenekahzoowin wahowh Jehovah Ke- 
kesha-Muhnedoom ; kahween oogahmenoo-enane- 
mahseen enewh wuhneeshquauch kawahweendum- 
menejin oodezhenekahzoowin. 

IV. Guhnuhwandun e-ewh Ahnuhmeda-kezhegud, 
quuhyuk cheguhnuhwandahmun; Ningoodwahsoo- 
goon kegahahuooke, kuhkenuh chedoodahmun wah- 
enuhnookeyun ; Neezhwahsuhgoonahguk dush ween 
oodahnuhmed-kezhegudoom owh Jehovah Kekesha- 

Muhnedoom; kahween gagoo kegahdenuhnookese 
e-ewh kezheguk, keen kuhya kegwis, kuhya kedaun, 
kebuhmeetahga-weneneem, kuhya kebuhmeetahga- 
equam, keduwahkahnug, kuhya kemahyahdahwezeem 
paundegook. Ningoodwahsoogwun Kesha-Muhnedoo 
oogeduhzhekaun ke6ozhetood kezhik, kuhya uhkee, 
kechegummeen kuhya kuhkenuh emuh ayahnejin, 
keaunwabid neezhwahsuhgoonahguk ; mesuh kahoon- 
jeshahwandung owh Jehovah neezhwahsuhgoonahgud, 
kuhya kekechetwahwetood. 

V. Kechetwahwanim koos kuhya keguh; chedonje- 
kahgaunwaug kekezheguddomun emuh kedunduh- 
nuhkewining ; owh Jehovah Kekesha-Muhnedoom 
mahnikin. 

VI. Kahween kegahneeshewase. 

VII. Kahween kegahpeshigwahdezese. 

VIII. Kahween kegahkeemoodese. 

IX. Kahween kegahkuhkenuhiwishke-bahtahmah- 
se keejeuhnuhkewamahgun. 

X. Kahween kegahshoobeégooseen keejduhnuh- 
kewamahgun oowegewahmun, kahween kegahshoo- 
beégooseen. keejduhnuhkewamahguh wewum, kuhya 
enewh ‘bametahgoojin, kuhya oobuhmetahga-equa- 
mun, kuhya oopezhekeemun, kuhya oomamaun- 
gishaémun, kuhya gagoo menik dabandung. 

Kuhgwa. Wagoonan ahpeche kakenooihmahgoo- 
yun 00-00 kuhgequawining ? 

Nuhqua. . Neezhing nindezhekekenooahmahgoo, 
kadoodahwug Kesha Muhnedoo kuhya kadoodahwug 
neejduhnuhkeewamahgun. 

Kuhgwa. Ahneen azhe-nundahwanemik owh 
Kesha Muhnedoo chedoodahwud kuhya cheénane- 
mud ? 

Nuhqua. Oo-00 suh nindezhenundahwanemik 
Kesha Muhnedoo, chedabwayanemug, chekoosug, 
kuhya chesahgetig anegookoodadyaun, kuhya apee- 
chewemahguk nindenanduhmoowin kuhya apee- 
chewid ninjechaug chedhnuhmedtahwug chemah- 
mooyahwahmug; wahweenga cheahpanemooyaun 
chenahnaundoomug, chekechetwahwandahmoowug 

kachetwahwandahgwuddenig oodezhenekahzoowin 
kuhya oodekedoowin, kuhya wawane chebuhmeetah- 
wug menik kadahkoobemahdezeyaun. 

Kuhgwa. Ahneen kaénanemudebuh kuhya ka- 
doodahwudebun keejduhnuhkeewamahgun ? 

Nuhqua. E-ewh suh kaénanemugebun kuhya ka- 
doodahwugebun neejduhnuhkeewamahgun, cheézhe- 
sahgetig debishkoo goo azhesahgeédezooyaun, kuhya 
chedoodahwugwah kuhkenah bamahdezjig debish- 
koo goo kaezheminwandahmaunbaun wenuhwah 
chedoodahwewad ; chesahgeiigwah chekechetwah- 
wanemugwah kuhya cheweenookahwugwah noos 
kuhya ninguh; chekechetwahwanemughwah kuhya 
chenuhittahwugwah kecheoogemahqua kuhya kuh- 
kenuh enewh anoonahjin ; chenahittahwugwah kuh- 
kenuh tabanemejig kakenooahmahwejig, kuhya 
kagekemejig ; chekechetwahwanemugwah, kuhya 
chemenoogahnoonugwah kuhkenuh nahgahnezejig, 
kuhnuhga chemujjedoodahwahsewug kuhya che- 
mujjeénahjemahswug ahweyah ; chenetahtabwayaun 
kuhya chewahyazhingasewaun, nuhmuhj menik 
anuhkuhmegezewaunan ; cheneeshkaningasewaun 
emuh nindaing ; cheguhnahwandahmaun neneenjeen 
gagoo chemahmoosewaun, kuhya nindanuhnewh 
chemujjekekedoosewaun chekuhkenuhwishkesewaun 
kuhya ahweyah chekuhkenuhwishke-bahtahmahsewug; 
cheguhnuhwanduhmaun neyowh ehepezhigwahdezese- 
waun, cheahnesahdezeyaun, kuhya gagoo oonzaum 
chemeekinduhsewaun, cheshoobeégoosewaun bakah- 
nezejig ooduhyeemewaun ; cheminwawezeyaun dush 
kuhya chemeekinduhmaun e-ewh ahnookeewin 
kameezhid Kesha-Muhnedoo chedonjebemahdeze- 
yaun kuhya chemenoo-ezhewabezeyaun nuhmunj 
anandahgoozewaunan.. 

Kuhgwa. Nenejahnis kekandun e-ewh keen te- 
benuhwa kuhknuhga chekushketoosewun 00-00 che- 
ézhewabezeyun ; kah kuhya cheguhnuhwanduhmun 
Kesha Muhnedoo ookuhgequawinun; kah kuhya 
chebuhmeetahwud Kesha-Muhnedoo, meenegooyun 
atuh ween ooshahwanjegawine-weedookahgawin 

kanundoodahmunbun emuh guuhyuk nundoodah- 
mahgawining, Tuhgah dush kewenoondoon kashke- 
toowunan chekekedooyun Tabaningad oodahnuh- 
meäwin. 

Nuhqua. Wayoosemegooyun kezhegoong ayah- 
yun dahkeche-ahpeetandahgwud kedezhenekahzoo- 
win; kedoogemahwewin dahtuhgwishenoomahgud ; 
azhenundahwandahmun tahdoodaum oomah uhkeeng 
debishkoo ewede keezhegoong; Meezheshenaum 
noongoom kezheguk ka oonje pemahtezeyaung ; 
Ahbwayanemeeshenaum kahmujjedoodahgooyunin 
azheähbwayanemungidwah kahmujjedoodahweyunge- 
jig; Kagoo puhgedenishekaunkan emuh kuhgwate- 
baningawining; Ekooneshenaum atuh mujjeézhe- 
wabezewining. Amen. 

Kuhgwa. Wagoonan nandoodahmoowud Kesha- 
Muhnedoo oo oo azheahnuhmeähyunin ? 

Nuhgua. Nenundoodahmooway nin Kesha-Muh- 
nedoom koosenaun ishpeming ayaud, owh mahge- 
wad kuhkenuh wanesheshingin meegewawinun, 
chemeezhid ooshahwanjegawine-weedookahgawin, 
kuhya chemeenaud kuhkenuh bamahdezenejin, 
cheähnuhmeätahwung, chebuhmeetahwung kuhya 
chebezindahwung kaëzhechegayungoobun ; kuhya 
ninpahgoosanemah Kesha-Muhnedoo chemeenenung 
ahnooj gagoo manazeyungoon kejechaugoonaung 
kuhya keyowenaung ; e-ewh edush cheshahwaneme- 
nung kuhya chewabenahmoonung kemujje-ezhewa- 
bezewinenahin ; e-ewh edush cheminwandung che 
guhnuhwanemenung nanezahnezeyungoon keche- 
chaugoonaung kuhya keyowenaung, e-ewh edush 
cheguhnuhwanemenung kuhnuhga chemujje-ezhewa- 
bezesewung kuhya chemujje-ezechegasewung; che- 
metahgwanuhmoonung menik wahmujjedoodoonung 
owh shaunganemaud kechechaugoonahnin kuhya 
dush chekahgega-neboosewung ; oonowh chedoodoo- 
nung nindezhedhpanemoonun apeech shahwanjegad, 
kuhya keshawahdezid, oonje oogwissun Tabaneme- 
nung Jesus Christ, medush e-ewh wanje-ekedooyaun 
Amen Mahnoo tahezhewabud. 

ENEWH SACRAMEMENTUN. 


Kuhgwa. Ahneen menik Sacramentun Christ kah- 
ahtood emuh oodahnuhmeähwining ? 

Nuhqua. Neezhenoon atuh, kaöodahpenahmoowah- 
puneen kuhkenuh kabemahjeindjig, Baptizooëwawin 
kuhya Tabaningad ooshuhkuhmooningawin. 

Kuhgwa. Ahneen azhenesittootuhmun maundah 
ekedoowin Sacrament ? 

Nuhqua. Oo-oo nindezhenesittootaun ; e-ewh ah- 
gwahjuhyeéeng-wahyahbunjegahdag § kekenoowah- 
jechegun, kuhya peenjenuh uhchegahdag shahwan- 
dahgoozewin ; kahmeenenung Christ kaoonjedodah- 
penuhmung kuhya kaoonjepuhgukkanduhmung. 

Kuhgwa. Ahneen azhetaushkenegahdag ewh Sa- 
crament ? 

Nuhqua. Neezhing, ewh ahgwahjeyeëeng keke- 
noowahjechegun kuhya peenjenah oojechaugoowe 
shahwandahgoozewin. 

Kuhgwa. Wagoonan ewh ahgwahjuhyeëe keke- 
noowahjechegun gamah ayoong emuh Baptizooëwa- 
wining ? 

Nuhqua. Nebee me-ewh azhebaptizooind ahwe- 
yah Emuh oodezhenekahzoowining wah-owh Wayoose- 
mind wah-owh Wagwissemind kuhya wah-owh kache 
Peenezid Oojechaug. 

Kuhgwa. Wagoonan e-ewh peenjenah shahwan- 
dahgoozewin ? 

Nuhqua. Wabenuhming  mujje-ezhewabezewin 
kuhya aunjneeging emuh menoo-ezhewabezewining ; 
me muh enewh wanjeoonejahnesemegooyung ewh 
shahwandahgoozewin, ahnoo goo mujje-ezhewabeze- 
wining wandahdezeyung kuhya oonejahnesemegoo- 
yung sheengandahgoozewin. 

Kuhgwa. Ahneen kadezhewabezewahpun egewh 
wahbaptizooindjig ? 

Nuhqua. Ewh aunwanindezoowin wanjewabe- 
nuhmoowaud mujje-ezhewabezewin kuhya ewh 
dabwayanduhmoowin wanjedabwatuhmoowaud Kesha 
Muhnedoo oowahweenahmahgawinun, mahnegooyung 
emuh maundah Sacramenting. 

Kuhgwa. Ahneeshwin dush ahbenoojeyug bap- 
izooindwah magwah pahpewesheéwaud kushketoo- 
sigwah 00-00 ezhewabezewin ? 

Nuhqna. Nahbahwetahwahjig enewh ahbenooje- 
yun wahweendahmahgawug; Debishkoo wahween- 
dahmahgawaud mesuh kaézhewabezeyaun cheénan- 
dung owh ahbenooje uhpe natahweeggid. 

Kuhgwa. Ahneen anahbuhtuk e-ewh shuhkuhmoo- 
ningawin ? . 

Nuhqua. Kahgenig chemequanduhming ooneboc 
win owh Christ kuhya enewh shahwandahgoozewinun. 
wandenuhmungoon emuh ooneboowining. 

Kuhgwa. Wagoonan e-ewh ahgwahjuhyeée keke. 
noowahjechegun emuh shuhkuhmooningawining ? 
© Nuhqua. Buhquazhegun kuhya Shooweminahboo 
enewh Tabanemenung kahekedood chedodahpenuh-' 
mung. 

Kuhgwa. Wagoonan e-ewh_peenjenah shahwan- 
dahgoozewin ? 

Nuhqua. Weyow kuhya oomisqueem owh Christ, 
enewh mah-kagate ahshummahwug egewh wawane. 
wadahpenungig ewh shuhkuhmoonidgawin. 

Kuhgwa. Ahneen wandezewaud egewh wadah 
penungig ? 

Nuhqua. Oojechaugoowaung oomushkahwezekah- 
goonahwah kuhya oomenookahgoonahwah_ e- ewh 
weyow kuhya oomisqueem Christ e-ewh debishkoo 
keyowenahning anekahgooyung bahquazhegun kuh- 
ya shooweminahboo. 

Kuhgwa. Ahneen kaénahdezewahpun egewh pah- 
naunzekungig shuhkuhmooningawin ? 

Nuhqua. Chenahnahgahdahwanindezoowaud kish- 
pin wawane ahyaunwanindezoowahgwan e-newh 
oomujje-ezhewabezeewinewaun cheoonwahjewaud 
quuhyuk chedunj-bemahdezewaud, wawane chedab- 
wayanduhmoowaud Kesha-Muhnedoo Ooshahwanje- 
gawin oonje Jesus Christ, emuh mahmooyahwa- 
wining chemequanduhmoowaud Christ ooneboowin, 
kuhya dush chesahgeahwaud kuhkenuh enenewun. 


